Nafarroako Hitza | Kirola Archives - Page 2 of 3 - Nafarroako Hitza Kirola – Page 2 – Nafarroako Hitza\nBaloi bat ere arma bat da okupazioaren kontra »\n02nd Nov | Albisteak, Astekoa, Gizartea, Kirola, nafarroa, Politika |\t617\nExistitzea erresistitzea da Palestinan. Okupazioaren aurka egiteko estrategia bat. “Okupatzaile israeldarrak palestinarren egunerokoa hankaz gora jarri nahi du”, erran du Helena Bengoetxea kazetariak. Testuinguru horretan, eguneroko horri eusteko urratsak egitea, zapaltzaileari erronka jotzeko modu bat da. Eta baloi bat, okupazioaren aurkako arma bilakatzen da. Futbolean aritzea ere existitzea eta erresistitzea baita.\nHorixe ikasi du Bengoetxeak Palestinara egindako azken bidaietan. Ez da bakarrik joan. Joseba Zabalza argazkilaria eta Ivan Pastor kazetaria izan ditu bidaide; Nafarroan, gainera, Ruben Marcilla errealizatzailea izan dute hirurek proiektuan lagun.\nIruñean mamitzen hasitako egitasmo baten eskutik, Palestinako futbolari egin diote so, zehazki, kirol horren inguruko dinamikek eta bizipenek komunitatea sendotzeko, egunerokoa egituratzeko eta etorkizuna helburu hartzeko duten indarra jorratzeko asmoz.\nZisjordaniako Tulkarem hirian ikusitakoa eta ikasitakoa partekatzeko eta zabaltzeko, finantzaketa kolektiborako kanpaina jarri dute martxan, liburu bat argitaratzeko eta erakusketa ibiltari bat antolatzeko asmoz. Hamabi egun falta dira gutxieneko kopurua lortzeko. 7.660 eurokoa da gutxieneko kopuru hori, eta helburua da liburua argitaratzeko erabiltzea. Zabalzak egindako argazkiekin eta Bengoetxeak eta Pastorrek idatzitako testuekin osatuko dute. Gutxieneko kopuru hori lortzea ezinbertzekoa dute proiektuko sustatzaileek, bigarren erronda martxan jartzeko, eta, haren bidez, erakusketa ere osatzeko behar duten kopurua lortzeko: denera, 19.800 euro.\n2015ean, Mikel Uhartek eta bertze hainbat pertsonak Futbola ere lapurtu ziguten izenburupeko jardunaldiak antolatu zituzten Iruñeko Katakrak liburu dendan. Ekinaldi horretan erein zuten Palestinako Tulkarem hiriko Markaz Tulkarem futbol taldeari buruzko proiektuaren hazia, hain zuzen ere. “Elkar ezagutu genuen Bengoetxeak, Zabalzak eta hirurok, eta ohartu ginen bagenuela kirol horri buruzko antzeko ikuspuntua. Futbol komertziala bazter utzi, eta balio sozialak aldarrikatzen dituen futbol baten alde egiten dugu guk”, azaldu du Ivan Pastorrek.\nFutbolari buruzko ikuspegi horrek eraman zuen kazetaria Palestinara. Herri hori hautatu zuten jardunaldietan entzundako pasarte batek bultzatuta. “Aipatu zuten futbolari palestinar baten istorioa; atxilotu egin zuten, eta hiru urtez egon zen espetxean. Gose greba egin eta gero, askatu zuten, baina bi hilabeteko baraualdiak osasunari eragin zion, eta ezin izan zuen profesional gisa aritzen jarraitu”, gogoratu du Joseba Zabalzak.\nFutbolari horren istorioak eraman zituen Pastor, Zabalza eta Bengoetxea Tulkarem hirira. Pastorrek bakarrik egin zuen lehendabiziko bidaia, helburu garbi batekin: futbolaren egoera aztertzea. Lan horren ondorioz, Tulkarem hiriko errefuxiatuen kanpalekuetako batean sortutako futbol taldea hartu zuten beren proiekturako ardatz: Markaz Tulkarem izenekoa, alegia. “Bi jokalari kenduta, gainerako guztiak dira errefuxiatuen kanpalekuko kide”, erran du Pastorrek.\nExistitzea erresistitzea da Palestinan. Horixe argi dute Bengoetxeak, Pastorrek eta Zabalzak. Argi dute aurrera egiteko grina zapaltzaileari aurre egiteko modu bat dela, eta, argi dute, halaber, zapaltzailearen urrats orok baduela egunerokoan eragina. Futbolean ere bai. “Ez genuen okupazioaren auzia bazter utzi nahi; baina nahi izanda ere, ezinezkoa da; okupazioak dena ukitzen du, dena zeharkatzen du”.\nMarkaz Tulkarem taldeak erabiltzen duen zelaiaren izenak islatzen du errealitate hori: Jammal Ghanem izena du estadioak, korner bat ateratzen ari zenean bizkarretik tiro eginez hil zuten jokalariaren omenez, hain zuzen ere. “Lehen intifadan parte hartu zuen. Lagun arteko partida bat jokatzen ari zen hil zutenean”, azaldu du Zabalzak. Markaz Tulkarem taldeko jokalarietako baten osaba ere hil zuten israeldarrek, misil baten bidez bere anbulantziari eraso eginez. “Jokalari izana zen, eta epaile aritu zen gero. Paramedikua zen, eta zauritutako herritar bat laguntzen ari zenean hil zuten”, erantsi du argazkilariak.\n“Itzulera helburu dute palestinar guztiek; beren etxeetara itzuli nahi dute. Gure proiektuaren bidez herri horri buruzko istorio bat kontatu nahi dugu; ez du zer ikustekorik harriekin eta barrikadekin, baina, aldi berean, ez dago hain urruti”, nabarmendu du Zabalzak. Baloiak ere badirelako okupazioaren aurkako arma.\n“Futbolean aritzea, finean, aurrera egitea da. Liga antolatzen dute, jarraitzaileek estadioak betetzen dituzte; bigarren mailan denak lehenengora igotzea du helburu. Horrek guztiak erakusten du palestinarrek beren etorkizuna jorratzeko gogoa dutela, eta horrek izorratzen ditu okupatzaileak”, azaldu du Bengoetxeak.\nIzan ere, Palestinan zer egitekorik ez dago. “Langabezia izugarria da; frustrazioa, ondorioz, handia. Baina dinamika horiek guztiak apurtzen dira futbolean aritzen direnean”, erantsi du kazetariak.\nKirol horrek jarraitzaile anitz ditu Palestinan. Han ez dituzte, halere, Europako ligek izan ditzaketen baliabideak. Ronaldoren pareko izarrik gabeko futbola da palestinarrena. Han, taldeko kide guztiak dira bertzeentzat ikur eta erreferente. “Futbolak komunitatea sortzeko indar handia du. Markaz Tulkarem taldean denak dira lagunak; jokalariei on egiten die futbolean aritzeak, eta beren partidak ikustera joaten direnei ere on egiten die beren lagunak zelaian ikusteak”, nabarmendu du Ivan Pastorrek.\nTulkarem hirian bi futbol talde badira; bat da errefuxiatuen kanpalekuko kideek osatua. Bertzea, Shabab Al Khalil izenekoa, hiriko taldea da. “Baliabide gehiago ditu, baina errefuxiatuenak du jarraitzaile gehien”, azaldu du kazetariak. Hori izan zen talde hori proiektua osatzeko aukeratzeko arrazoietako bat. Klubaren jarduerak, gainera, ukitzen ditu bertze hainbat arlo. 1956. urtean sortu zen, kirol talde gisa ez ezik, kultur eta gizarte gune bat ere izateko asmoz, hain zuzen ere. Komunitatea sendotzeko espazio bat da, finean.\nBengoetxeak, Pastorrek eta Zabalzak beren egitasmoa martxan jarri zutenean, bigarren mailan zegoen taldea. “Azken urteotan, gora eta behera aritu da taldea, Osasuna bezala”, azaldu dute proiektuko bultzatzaileek. Nafarren aurrean lortu zuen taldeak lehen mailara itzultzea.\nAzken partidaren atarikoek ederki erakusten dute nafarren proiektuak nabarmendu nahi duen palestinarren komunitate izaera. “Denak urduri ziren; ondorioz, klubeko kafetegian lo egitera gelditu ziren hainbat jarraitzaile, eta taldeko jokalari nabarmenenetako batek ere haiekin egin zuen bat”, gogoratu du Pastorrek.\nTulkarem “hiri kontserbadorea” dela azaldu du Helena Bengoetxeak. Kazetaria Palestinan sartu da lehendabiziko aldiz futbol zelai batean. “Bi partida ikusten izan nintzen, eta bietan nintzen emakume bakarra”.\nHorrek ez du erran nahi, halere, Palestinako emakumeek futbola maite ez dutenik. “18 urteko jokalari bat ezagutu genuen. Betleem hirian futbolean aritzen zen, baina Tulkaremera mugitu behar izan zuen, amarekin. Ama kanpalekuko errefuxiatua da. Tulkaremen, hiriko taldearekin entrenatzen zen tarteka. Musulmana da, baina beloa janzten ez duen emakume bakarrenetakoa”, erran du Helena Bengoetxeak.\n“Etorkizunik gabeko herri bilakatu nahi dute israeldarrek Palestina”. Palestinarrek, ordea, etorkizun bat pentsatzeko eta izateko egiten dute borroka, egunero. Horixe nabarmendu du Bengoetxeak. Eguneroko horretan gainditu beharreko oztopoak ez dira gutxi, ezta futbolaren esparruan ere. “Taldeek partidaren egunean egiten dute bidaia; gerta daiteke kontrol militarrak izatea bidean, eta, ondorioz, norgehiagoka bertan behera utzi behar izatea”, azaldu du Ivan Pastorrek.\nGazan eta Zisjordanian liga bana dutela erantsi du, eta finala baino ez dutela jokatzen elkarrekin, “aukera dagoenean”. Israeldarrek palestinarrei futbola ere kendu nahi izan dietela gaineratu du kazetariak. “1934. eta 1938. urteetan, Israel sortu baino lehen, Munduko Txapelketarako sailkatze fasean aritu zen Palestinako futbol selekzioa. Futbol talde horretan, ordea, arabiarrik ez zegoen, denak ziren judu sionistak”, azaldu du Pastorrek. “Palestina lanean ari da FIFAk bere futbol selekzioa onar dezan; Israelek, berriz, hori ez gertatzeko egiten du presioa”, erantsi du.\n1967an ezarritako mugaren ondoan dago Tulkarem hiria. “1948. urtean, 700.000 palestinar bota zituzten beren lurretatik; berriz mugitu behar izan zuten 1967ko gerraren ondorioz”, erran du Bengoetxeak. Itzultzeko helburuarekin bizi dira. Eta futbolaren bidez beren etorkizuna irudikatzeko saioa egiten dute palestinarrek. Baloikadaz baloikada.\nHarmaila bete irakurle »\n20th Oct | Aisialdia, Albisteak, Kirola, nafarroa |\t1160\nKazetariak. Kirolariak. Eta kirolzaleak. Sutsuak. Orain, gainera, irakurri nahi zuten kirol aldizkaria sortzeko proiektuan murgildu dira Iñaki Berastegi, Aitor Manterola eta Eñaut Barandiaran: Harmaila. Zero zenbakia sarean jarri zuten uztailean, baina paperean eman nahi dute lehendabizikoa. “Arnasa luzeko” produktua egin nahi dute; patxadaz irakurtzeko aldizkaria, eta futbola protagonista izanen ez duena. Bazter gelditzen ohi diren kirolen berri eman nahi dute, bai eta anitzetan bazter gelditzen diren kirolarien berri ere. “Genero ikuspuntua txertatu nahi dugu”, azaldu du Berastegik. Iruñean aurkeztu du proiektua, Manterolarekin batera. Harmaila irakurlez bete nahi dute, aldizkaria, paperean, errealitate bihurtzeko.\nEhun harpidedun behar ditu Harmaila aldizkariak lehendabiziko zenbakia karrikara ateratzeko. Azarorako prest izan nahi dute arduradunek. Bi hilabetean behin argitaratzea da asmoa, eta, horretarako, urtean bost zenbaki kaleratu ahal izateko, hirurehun harpidedun lortzea hartu dute helburutzat. Izena eman daiteke www. harmaila.eus helbidean. Orri horretan irakur daiteke, halaber, aldizkariaren zero zenbakia.\nAldizkariko arduradunek argi dute kirol kazetaritzaren esparruan dagoen “hutsunea” bete dezakeela Harmaila-k. “Eñaut Barandiaran eta biok 2011n hasi ginen proiektua mamitzen. Ikusten genuen euskal komunikabideetan kirolak behar zuela ez zuen toki bat; Euskal Herrian kirolzale asko dago, kirola egiten eta jarraitzen duen jende asko”. Kirola maite duten horiek euskaraz zer irakurri ez zutela ohartuta ekin zioten proiektua zehazteari. Lehen saiakera horrek ez zuen arrakastarik izan, halere. Berriz ekin zioten lanari duela urte eta erdi. Iñaki Berastegi kazetariak orduan bat egin zuen proiektuarekin, eta, hiruren artean, eta aldizkariaren inguruan sortu duten kolaboratzaile sareak lagunduta, duela hainbat urte asmo bat zena errealitate bilakatu dute.\n“Pasioz” bizi dute Harmaila aldizkariko kideek kirola. Eta pasio berarekin heldu diote proiektuari. Uste dute “emaitzei lotutakoa” dela gaur egun nagusi den kirol kazetaritza, eta bertze bide bat jorratu nahi dute haiek. “Gaur egun, kirola aitzakia bihurtu da kirolarekin zer ikustekorik ez duten gauzei buruz hitz egiteko; edozein huskeria berri bihurtzen da”, erran du Manterolak.\n“Begirada sakonago bat eskaini nahi dugu guk; Euskal Herri osoko gaiak landuko ditugu, gainera. Hemen bada kirolaren eta kulturaren arteko lotura, eta hori ere jorratu nahi dugu, kirolaren eta kulturaren arteko zubiak eraiki”, berretsi du Berastegik.\nGenero ikuspuntua ez dute ahaztu. Emakumeak protagonista bilakatu nahi dituzte. Emakumeek egiten duten kirolaren berri eman; kirola egiten duten emakumeei hitza eman. Proiektuko bultzatzaileen artean emakumerik ez dago, baina aldizkaria idatziko duten kolaboratzaileen zerrendan jaso nahi dituzte emakume kazetariak. “Arlo horretan ere egin nahi dugu ahalegina”, azaldu dute arduradunek.\nHarmaila aldizkariaren lehendabiziko zenbakia kaleratzeko irrikan dira proiektuaren bultzatzaileak. Hainbat eduki aurreratu nahi izan dituzte: solasaldia Aimar Zubeldia txirrindulariarekin, kirola uzteko erabakiari buruz; emakumeen eskubaloia; emakumeak buru dituzten kirol taldeak… Argazki erreportaje bat ere prest dute, futbol zelaien inguruan. “Sadarrek 50 urte bete ditu, eta Ipuruak, berriz, 70”, azaldu du Berastegik. Urteurren horiek aitzakiatzat baliatu dituzte zelaion historiaren berri irudien bidez emateko. Diseinuak, hain zuzen ere, garrantzi handia du Harmaila aldizkariko kideentzat. Gaztelaniazko hainbat kirol aldizkari eredu hartu dituztela azaldu dute, Panenka, bertzeak bertze.\nEuskararen aldeko apustua berretsi dute, halaber, aldizkariko bultzatzaileek. Euskaraz irakurtzeko zaletasuna bultzatzeko ere lan egin nahi dute beren produktuaren bitartez. Asmo horri lotuta, hain zuzen, liburutegietara bidali dute Harmaila aldizkariko kideek beren harpidetza kanpainaren berri. Irakurleak nahi dituzte, harmailak betetzeko bidean lagun.\nIzebaren sakeari ilobak egin dio orain errestoa »\n13th Oct | Albisteak, Gizartea, Kirola, nafarroa |\t715\nUtzi? Ezta pentsatu ere! Ametsa betetzen ari naiz!”. 8 urte zituenean hasi zen Maite Ruiz de Larramendi pilotan. Eskuz aritzea maite zuen. Mutilekin jokatu behar izaten zuen, bertze neskarik ez zegoelako. 14 urte bete zituenean, baina, frontoietan behin eta berriz errepikatzen ziotenari so egin zion Ruiz de Larramendiren aitak, eta utzi egin zion alaba pilotan aritzera eramateari. “Neska izanda, eskuak urratuko nituela erraten zidaten; hobe nuela utzi”. Orduko penak utzitako arrastoa palarekin uxatu du pilotariak, 25 urte luzez. Frontoietatik ez baita inoiz atera Ruiz de Larramendi. Baina beti izan du eskuz aritzeko aukera galduak utzitako arantza barruan, eta, azkenean, kentzea lortu du. Larunbatean, emakumezkoen Nafarroako eskuz banakako txapelketako finala irabazi zuen. Lehendabiziko aldiz antolatu dute aurten, eta Olatz Ruiz de Larramendi iloba izan du pilotariak aurkari azken partidan. 44 urte ditu txapeldunak, baina 14 urteko ilobaren gogo eta ilusio bera. “Utzi? Ezta pentsatu ere!”. Ametsa betetzen ari da.\nAmetsa baita Ruiz de Larramendirentzat eskuz banakako txapela jantzi izana. 14-22 nagusitu zen ilobaren aurka. “Galdu arren, ni ere garaile sentitzen naiz. Zoragarria izan da finalean izebaren aurka aritzea”, erran du Olatz Ruiz de Larramendik. Eta izebari so egin dio hitz egin bitartean. Agerikoa da ispilu duela. Aurrera egiteko bultzada eman diola etxekoak egindako bideak. “Ligatxoan 22-20 irabazi zenidan”, gogoratu dio izebak, Eulateko frontoian.\nHantxe jokatu zuten finala. Etxean. Etxekoen eta herrikoen begiradapean; haien babespean. Sumatzen zaie biei gustuko dutela kantxan elkarrekin aritzea. Elkarren ondoan, eta elkarren aurka. “Ederki aritzen da; bizitasun pixka bat falta zaio, oraindik ere, esperientziak ematen dizkizun tresnak, baina badu denbora ikasteko. Eroso aritzen da, eta badu begi ona dejadak egiteko eta bi paretak erabiltzeko. Indarra ere ez zaio falta”, erran du izebak ilobari buruz,\nZaletasun bera dute bi emakumeek, baina ezberdinak dira oso batek eta bertzeak izan dituzten aukerak. 14 urte ditu Olatz Ruiz de Larramendik; izebak pilota utzi zueneko adin bera. Ilobak, ordea, kantxan jarraitu bertze asmorik ez du. “Loraldia bizitzen ari da”, erran du Maite Ruiz de Larramendik. Ez du tristuraz erran, gainera, ilusioz baizik. 44 urterekin ari delako oraingo aukera ederki profitatzen. Ilobaren adina zuenean ukatu zioten aukera.\n“Nik ez nuen ulertzen zergatik utzi behar nion eskuz aritzeari. Eskuak urratuko zitzaizkidala? Harrikoa egiten ere bai! Amorrua eragin zidan neska izateagatik bertzeek zituzten aukerak galdu izanak. Aita gustura aritzen zen nirekin, frontoietara eramaten ninduen, baina behin eta berriz erran zioten ez zela egokia nik jarraitzea, eta, azkenean, etsi zuen”, azaldu du Maite Ruiz de Larramendik.\nPalan ere, bidea egiten\nLau urtez utzi zuen kantxa, baina 18 bete zituenean itzultzeko aukera eskaini zion palak. Eta ez zuen zalantzarik izan. “Susana Munetarekin hasi nintzen. 1992an, Espainiako selekzioak proba egin zigun trinketean aritzeko. Gaur arte, atsedenik gabe”. Palan ere, gizonekin entrenatu behar izaten zuten, emakume gutxi zirelako. “1992an egin zuten Nafarroako txapelketa lehen aldiz; bigarrena, berriz, handik hamar urtera edo. Ez zegoen emakumerik”, gogoratu du pilotariak.\nPalak anitz eman diola nabarmendu du. Munduko txapelketetan eta nazioarteko hamaika lehiaketatan aritu da, eta sariz bete ditu etxeko apalategiak, egindako lanaren ondorioz. Ez da bide erraza izan, hala ere. Deus ez zegoen tokian dena eraiki behar izan dutelako Ruiz de Larramendik eta belaunaldi bereko emakumezko pilotariek. “Gutxi ginen, eta sekulako lana egin behar izan dugu. Lehiaketak antolatu ditugu, pilota eskolak sortu ditugu harrobia lantzeko. Lanarekin uztartu behar izan dugu frontoia, eta federazioa ere ez dugu beti bidelagun izan. Laguntza eske joan, eta zenbaitetan jaso dugu, eta bertze zenbaitetan ez. Inoiz ez dira saiatu, gainera, guk eraikitako horri jarraipena eta bultzada ematen”, erran du, tristura apur batekin.\nMaite Ruiz de Larramendi kontent da Olatz ilobak orain arte egin duen bidearekin. “Eskuz aritu nahi zuen, eta eskuz ari da”. 7 urte zituenean hasi zen Olatz Ruiz de Larramendi pilotan. Izeba bezala, herriko mutilen aurka hasi zen frontoian. “Beñat nire neba aritzen zen, eta gustatzen zitzaidan. Hastea erabaki nuen”. Herriko Ameskoa taldean eman zuen izena lehendabizi, baina, gutxi zirelako desegin zenean, Lizarrako San Miguel taldera joan behar izan zuen. “Mutilen aurka aritu naiz beti, iaz arte. Baten batek erran izan du, neska izanda, erraz irabaziko zuela nire kontra. Baina jokatzen hasi eta konturatzen zen banekiela zertan ari nintzen”, azaldu du pilotariak, irribarre zabala erakutsiz.\nEmakumeen arteko lehian eskuz aritzeko aukera batera jaso dute izebak eta ilobak. Iaz, Bartzelonako Nafarroako etxeak txapelketa antolatu zuen. Haren berri jaso eta gero, izena ematea erabaki zuten pilotariek. “Ezin nuen sinetsi; sekulako txapelketa antolatu zuten, eta Asegarce eta Aspe ere agertzen ziren babesle gisa. Hemen inoiz ez digute deus eman, eta han ari ziren emakumeen arteko lehiari bultzada ematen”, gogoratu du Maite Ruiz de Larramendik.\nBikotekako txapelketa zen Bartzelonakoa. Maite Ruiz de Larramendik Yanira Aristorena izan zuen kantxan lagun. “Inoiz ez zen eskuz aritu, baina, saiatzeko eskatu, eta ongi ematen ziola ikusi nuen. Aurrera egin genuen!”.\nAzken urteotako bultzada\nEskuz aritzeko aukera eskaini zion Bartzelonak Ruiz de Larramendiri, 14 urterekin txapelketak bazter utzi behar izan eta gero. Orduko urduritasuna gogoan du pilotariak. “Sekulako emozioa sentitu nuen. Zoragarria izan zen. Takoak nola jarri ez nekien, eta ilobak lagundu behar izan zidan”. Nafarren arteko finalean, Maite Ruiz de Larramendi eta Yanira Aristorena nagusitu ziren. “Ilobak ere txapela lortu zuen bere mailan!”.\nBartzelonako txapelketa pizgarri izan zen Nafarroan ere eskuz aritzen diren emakumeek frontoian nahi zuten tokia eskuratu ahal izateko. 2015ean, gainera, Aldatze pilota taldea sortu zuten Iruñean. Eskuz aritzen ziren emakumeek sortu eta osatu zuten. Halako ekinaldiek bultzatuta, eskuz binakako txapelketa bat egin zuten iaz herrialdean, lehendabiziko aldiz. “Master Cup hori berriz eginen dute aurten, baina banaka. Binaka egiteko asmoa bazen hasieran, baina ez dago pilotari nahikorik. Aldatze taldeko kideak hor ziren iaz, baina desegin dute”, azaldu du Maite Ruiz de Larramendik, penaz.\n“Ulertzen dut jendeak uztea, ez delako batere erraza. Nik ere izan dut amore emateko tentazioa hamaika aldiz, baina gazteak ikusten ditut, eta argi dut ezin dudala etsi”. Oberena taldeko kide da pilotaria, eta 2005ean jarri zuen martxan hango pilota eskola emakumeentzat. “Neskei erraten nien lagunak animatzeko. Kontua zen jakin zezatela aukera hori zutela. Saiatzea. Talde sendoa osatu nahi nuen, batzuek utzi arren, nahi zuenak aurrera egiteko aukera izan zezan”.\nOrain aukera hori lehen baino gertuago dagoela argi du Maite Ruiz de Larramendik. Hau da, nahi duenarentzat gauzak beretzat baino pixka bat errazagoak direla orain. Herrian ere, Eulaten, Ameskoa taldearen berpiztea bizi izan du pilotariak. Frontoian gozatzen du gehien, hala ere. Udan, hogei jaialdi ingurutan parte hartu du, ilobarekin batera. “Getarian lehen txapela irabazi genuen elkarrekin. Esperientzia ederra izan zen”. Bat egin du Olatz Ruiz de Larramendik izebarekin. “Hamaika partida jokatu dugu! Hainbat asteburutan bat baino gehiago ere bai!”.\nIzebak lanarekin uztartu behar izaten du pilota. Ilobak, berriz, ikasketekin. DBHko hirugarren maila egiten ari da. Arazorik ez duela nabarmendu du. Orain, halere, Uharten jokatuko duen txapelketa baino ez du buruan. “14-17 urte bitarteko emakumeak ariko gara, eskuz eta banaka”. Zortzi pilotarik eman dute izena, denera, eta abenduan jokatuko dute finala.\nPilota bizitzeko, palan aritu da Maite Ruiz de Larramendi. Epaile eta entrenatzaile ere bada, emakumeak orain arte egon ez diren tokietara ailegatu nahi baitu. “Epaile emakume gutxi gara; kirol jokoetarako deitzen gaituzte, ez, ordea, gizonezkoen eskuz banakako txapelketara”, azaldu du. Bidea egiten jarraitu nahi du; bertzeak bertze, ilobarentzat. Olatz Ruiz de Larramendik izebaren zaletasun eta ilusio bera du. “Profesionala izatea? Zergatik ez”.\nBideak izan dezan denentzako tokia »\n28th Jul | Aisialdia, Albisteak, Gizartea, Kirola, nafarroa |\t2071\nBizikletaren gainean gaudenean, gure gorputza da txasisa”. Patxi Etxenikerenak dira hitzak. Txirrindularitza du aspaldiko zaletasun. “47 urte ditut, eta 30 daramatzat bizikletaren gainean”. Ez du utzi nahi, biziki maite duelako, baina aitortu du saiatzen dela ibilgailu gutxiago dituzten bideak aukeratzen. “Arriskua, halere, edozein tokitan da”. Duela urtebete luze, Etxenike eta haren semea harrapatu zituen auto batek, Endarlatsa inguruan. Lesakan bizi da Etxenike, eta Behobiarako bidea hartu zuen semearekin batera. “Bazterbidean ginen gu, bata bertzearen atzean; autoa gainera etorri zitzaigun. Gidariak ikusi gintuen, baina oharkabetu, eta harrapatu gintuen”, gogoratu du.\nEtxenikek ukondoarekin apurtu zuen autoaren aurreko kristala; kolpeak fisura eragin zion. Lau saihets-hezur apurtu zituen, gainera, bai eta klabikula ere, bi tokitatik. “Semea 30 metro eraman zuen autoak kapotaren gainean, eta alboko langaren bertzaldera bota zuen, azkenean; erradioa eta kubitua apurtu zitzaizkion, hezur bakoitza hiru tokitatik. Bigarrenez egin behar izan zioten ebakuntza, torlojuak apurtu zitzaizkiolako; urte bat baino gehiago pasatu da, eta oraindik zain gaude ea hezurrak ongi batzen diren”, azaldu du Etxenikek.\nLesakako Beti Gazte elkarteko kide da Etxenike. Bortzirietako txirrindulariak batzen dituen Urtxintxa elkarteko kideekin ateratzen da errepidera, halere, bizikletaz gozatzera. Eskualde horretan zale anitz ditu txirrindularitzak, eta sumatzen da hango bideetan. “Gipuzkoatik ere txirrindulari anitz etortzen da honat”, erran du Etxenikek. Kezkatzen du N-121-A errepidearen egoerak, eta, horregatik, Urtxintxako Mikel Gomezekin batera, Nafarroako Parlamentuan egon da, bide horretan zer hobetu badela aldarrikatzen; neurriak har ditzatela eskatzen.\nNafarroako Gobernuak ere aitortu du txirrindularien segurtasunak kezka eragiten diola, eta Lehendakaritza, Funtzio Publiko, Barne eta Justizia Departamentuak hartu du konpromisoa hainbat neurri martxan jartzeko. Hasteko, gobernuaren asmoa da txirrindulariek anitz erabiltzen dituzten hiru ibilbidetan seinaleak jartzea: zehazki, Markalain, Ultzama aldea, Erro eta Eguesibar aldean; Ultzama aldean, Bidasoa Garaian, Artesiagan eta Esteribarren; eta Erroibarren eta Artzibarren.\nNafarroako Txirrindularitza Federazioarekin batera lan egin du gobernuak zaleek gehien erabiltzen dituzten bide horiek identifikatzeko eta egin beharreko lanak zehazteko. Federazio horrek 1.650 lizentzia inguru baditu. Erakunde horrek aitortu du, halere, herrialdeko errepideetan ibiltzen diren txirrindulariak anitzez ere gehiago izanen direla, segur aski, lizentzia dutenen adina edo gehiago izanen direlako lizentziarik gabe ibiltzen direnak.\nIruñerriko eta Erdialdeko bertze hainbat ibilbidetan ere seinaleak jartzeko asmoa du Nafarroako Gobernuak. Bide horiek identifikatu ditu jada, eta gauza bera egin nahi du Maria Jose Beaumonten departamentuak Erriberan ere. “Konpromisoa badago”, berretsi du kontseilariaren kabineteburu Paula Iberok. Datak ez dituzte zehaztu, halere, plangintza egiteke dagoelako, oraindik ere, Iberok erran duenez. Eta uda pasatu arte, segur aski, ez diote lan horri ekinen.\nHamalau hildako 2010etik\n2010. urtetik, hamalau txirrindulari hil dira Nafarroako errepideetan gertatutako istripuetan. 2016. urtean, txirrindulariak tartean izan zituzten 110 ezbehar gertatu ziren, eta, ondorioz, hemezortzi pertsona larri zauritu ziren, eta bertze 95, berriz, arin. Aurten, lau txirrindulari hil dira herrialdean: haietako bi auto banak harrapatuta zendu ziren, ekainean, eta bertze biak, berriz, berez hil ziren errepidean, hilabete berean. Ekainera bitarte, hain zuzen ere, txirrindulariak tartean ziren 31 istripu gertatu, eta 29 pertsona zauritu dira Nafarroan, gobernuak zabaldutako datuen arabera.\nHalako datuen atzean dagoen errealitatea ongi ezagutzen du Patxi Etxenikek. Egoerak hobera egin dezan, hasteko, “errespetua eta pazientzia” eskatu ditu txirrindulariak. Errespetua errepidean bat egiten duten guztien artean; eta pazientzia, berriz, mantsoago ibiltzen direnekin. “Autoek eta kamioiek argi izan behar dute txirrindulariak ere bagaudela errepidean, eta kontuan hartu behar gaituztela”.\nNafarroako Parlamentuko kideen aurrean egindako agerraldian, N-121-A errepidean gertatzen denaren berri eman zuten Etxenikek eta Gomezek. Bide hori moldatu zutenetik, gora egin du kamioien kopuruak. Trafikoak, oro har, %4,8 egin du gora. Iruñea eta Behobia arteko tartean, egunean ia 9.500 ibilgailu pasatzen dira, eta haietako 2.500 baino gehiago dira astunak.\n“Errepidea moldatu zutenean, ordea, txirrindulariak bazter utzi zituzten”, salatu du Etxenikek. Eskualdeko egoera kontuan hartuta, horrek ekarri du 15 kilometro eskaseko tarte batean bospasei gune arriskutsu izatea. Horietan neurriak hartzeko eskatu du Etxenikek. Urtxintxako kideekin batera, “inbertsio txikia” eskatzen duten hainbat proposamen egin ditu: bazterbideak maizago garbitzea; edo Bera eta Lesaka arteko bide berdean brea botatzea, adibidez. Azken neurri horren asmoa da N-121-A errepidea saihestea, bertzeak bertze, Lesakatik Ibardingo mendatera joan ahal izateko. Izan ere, bide berdearen erabiltzaileek errepidearen azpitik badute beren sarbidea. “Seguruagoa da”.\nBertze hainbat tokitan, tunelek eragiten dute arriskua txirrindularientzat. Beratik ateratzeko tokian, adibidez. “Tunelaren ahoa gertuegi dago”, azaldu du Etxenikek. Bertze hainbat zatitan, errepideak bazterbiderik ez izateak sortzen du arriskua. “Bera eta Lesaka arteko tarte batean hori gertatzen da. Bi ibilgailu gurutzatzen badira, jai du txirrindulariak. Duela egun gutxi, autoan pasatu nintzen hortik. Bertze aldetik txirrindulari bat heldu zen, eta atzetik zuen kamioiak aurreratu egin zuen. Nik autoa gelditu nuen, eta txirrindulariak eskua altxatu zion gidariari, ohartarazteko. Baina kamioia ez zen gelditu: indartsuenaren legea ezarri zuen”.\nBertze hainbat txirrindularirekin ateratzen ohi da Etxenike errepidera. “Taldearen babesak ematen dizu segurtasun sentsazio bat. Ematen du eragozpen gehiago eragiten diegula ibilgailuei, eta, ondorioz, gelditu bertze erremediorik ez dute, anitzetan”. Txirrindulariek bata bertzearen ondoan ibiltzeko aukera badutela gogoratu du. “Klaxona jotzen digute gidari anitzek hori egiten badugu, baina badugu eskubidea; taldea handia bada, gainera, errazagoa da gu aurreratzea binaka joaten bagara”, nabarmendu du.\nTxirrindulariek ere onartu behar dute beren ardura. Horixe gaineratu du Etxenikek. Nafarroako Gobernuak ere txirrindulariek segurtasunaren alde egin dezaketena mahai gainean jartzeko kanpaina egin du, eta aipatu du, adibidez, aurrean eta atzean argia eramateko beharra.\nTxirrindularien erantzukizunaz, “autokritiko” izateko beharra nabarmendu du Etxenikek, hain zuzen ere. “Egia da gaizki ibiltzen diren txirrindulariak badirela”. Urtxintxako kideen artean jorratutako gaia dela erantsi du Etxenikek, eta denen artean adostu zutela “zorrotz” jokatu behar zutela arauekin. Semaforoak jarri ditu adibide. “Badira gelditzen ez diren txirrindulariak; guk erabaki dugu, argi eta garbi, laranja edo gorri dagoenean gelditu egin behar dugula”. Etxenikek argi du errepidean txirrindulariak duela galtzeko gehien. “Gure esku dagoena egin behar dugu, gure esku diren neurriak hartu”, erantsi du. Jakin badaki, halere, hori ez dela beti nahikoa.\nErrepideak ulertzeko modua da arazoaren muina, Etxenikeren ustez. Hau da, txirrindulariak ez onartzea errepideetako erabiltzaile gisa. “Baina bagara”. Bide bat egiterakoan edo moldatzerakoan errealitate hori aintzat hartu behar dela berretsi du.\nNafarroako Parlamentuko taldeek txirrindularien eskaerei “harrera ona” egin zietela azaldu du Etxenikek. Gobernuak mahai gainean jarri dituen neurriak ere ontzat jo ditu. Hitzak ekintza noiz bilakatu zain gelditu da.\nHerbehereetan gertatu zena ekarri du gogora, errepideetako istripuetan hildako txirrindularien kopuru handiak muturreko neurriak hartzera eraman baitzuen hango gobernua. Ezagutu ditu hango errepideak. Istripuek behera egin dutela nabarmendu du. “Baina hil direnak ez dira itzuliko”. Egoerak okerrera egin baino lehen, neurriak eskatu dizkie hemengo agintariei. Bideak, finean, denentzako tokia izan dezan.\nArtea, kirola, komunitatea »\n07th Apr | Albisteak, Gizartea, Kirola, Kultura, nafarroa |\t682\nBat, bi hiru; bat, bi, hiru. Atseden hartzeko denborarik ez da. Asteburuko lehia dute La Unica errugbi taldeko emakumeek buruan. Bertzerik ez. Ohorezko Mailara igotzeko fasea jokatuko dute bertze zazpi talderen aurka, Iruñean, bihar eta etzi. Laugarren aldia da; hirugarrena jarraian. “Etxean aritzea pizgarri handia da guretzat; baina urduriago jartzen gaitu egoera horrek, aldi berean; erantzukizunaren zama sentitzen dugu”. Ainhoa Diaz taldeko kapitainarenak dira hitzak; NUPeko zelaian erran ditu, entrenatzen hasi aurretik. Zaleen babesa jasoko dutela badaki. Eta zaleen artean izanen da, zalantzarik gabe, Cristina Nuñez Bakedano argazkilaria. 2015eko abenduan egin zuen bat taldearekin. Entrenamendu bati buruzko lana egitera joan zen, eta oraindik ez du utzi. Unicas izenburuko obra egin du, Nafarroako Gobernuak sorkuntza sustatzeko emandako laguntzarekin. Uharteko Arte Garaikideko Zentroan dira zintzilik Nuñez Bakedanok eta laguntza jaso duten gainerako artistek egindako lanak, Hamaika izenburuko erakusketan. Maiatzaren 7a bitarte ikusi ahal izanen da. Gero, nork berea eginen du.\nZelaian dena emateko prest den talde bera irudikatu nahi izan du Nuñez Bakedanok bere argazkietan. Hori baino anitzez ere gehiago. Jokalariak bilakatu ditu bere irudietako protagonista: jokalariak zelaian, baina, batez ere, jokalariak aldagelan, autobusean, elkarri txantxak egiten, elkarri besarkada bat ematen, elkar babesten; bizitzen, elkarrekin bizitzen, sufritzen eta gozatzen; komunitate bat osatzen. “Ez dugu urrun joan behar, nahi ditugun istorioak kontatu ahal izateko; finean, emakumeona bertze anitzen istorioa da”, erran du egileak. “Ezberdinak dira, adin, toki eta inguru anitzetakoak, baina, guztiaren gainetik, errugbiarekin duten konpromisoak batzen ditu”, laburbildu du Nuñez Bakedanok La Unicako emakumeen sekretua.\nFamiliak medikuntza ikas zezan nahi zuen, baina argazkigintzaren aldeko apustua egin zuen Nuñez Bakedanok, Iruñeko Arte eta Lanbideen Eskolan. Publizitatearen esparruan aritu zen, lehendabizi. Ez du utzi, baina freelance moduan egiten du lan orain. Ugandan aritu da, argazkigintza eskola sortu zuen irabazi asmorik gabeko erakunde batekin. Venezuelara joateko asmoa zuen handik itzuli zenean, errugbiarekin lotutako istorio baten berri ematera, baina La Unica agertu zitzaion bidean, eta ezin izan zuen bazter utzi. “Lagun batek eraman ninduen, behin, Arazurira, gizonen errugbi partida bat ikustera. La Unicako emakumeei buruz hitz egin zidan, eta erabaki nuen entrenamendu batera joatea”.\nNuñez Bakedanok ezagutu zituenean, 2015eko abenduan, Arazurin entrenatzen ziren, eta hantxe jokatzen zuten La Unicako emakumeek. Lehendabiziko entrenamendu saio hartako hotza ez zaio ahaztu argazkilariari. Jokalariek ez zutela sumatzen ere gogoan du. Orain, NUPen dute entrenatzeko eta jokatzeko zelaia. Izan ere, taldea hantxe sortu zen, 1998. urtean. Ordutik da kide Arantxa Ursua.\n“Iñaki Bengoetxea baztandarrak jarri zuen taldea martxan; NUPera etorri zen, kirol zerbitzura, eta errugbian aritzen zenez, emakumeen taldea osatu nahi izan zuen. Lagun batek aipatu zidan, eta bat egin nuen”, azaldu du Ursuak. NUPen sortu zen, beraz, orain La Unica den taldea. Ez zuen han luze iraun, ordea. 2003an utzi zuten jokalariek unibertsitatea: “NUPen euskararen aldeko protesta bat izan zen; Bilbon jokatu genuen, eta protesta horrekin bat egiteko, pankarta atera genuen zelaian. NUPen ez zuten ontzat jo; entrenatzaileari egotzi zioten ardura, eta kanporatzea erabaki zuten. Jokalariok, ondorioz, alde egin genuen”.\nUnibertsitatetik kanpo, beren kabuz ari ziren bertze hainbat emakumerekin bat egin zuten, eta La Unica taldean aurkitu zuten behar zuten aterpea. Gaur arte. Jokalariekin bat egitea ez dela erraza izan onartu du Nuñez Bakedanok. “Hasieran, ikusten ez ninduten sentsazioa nuen; lotsatia naiz ni, baina han nintzela oihukatzeko gogoa sentitzen nuen!”. La Unicako jokalarientzat zelaitik kanpo zegoen kide bat zen argazkilaria, eta horrek ezartzen zuen haien arteko hasierako muga. “Zer egin nahi zuen ere ez genuen ongi ulertzen, hasieran. Bazter batean jartzen zen, eta haren kameraren zarata entzun bertzerik ez genuen egiten”, azaldu du Ainhoa Diaz kapitainak.\nArgazkilariak berak egindako irudiak ikusi gabe gorde zituen hasieran. Nafarroako Gobernuaren diru laguntza jasotzeko aukera agertu zen arte. Jokalariei erakutsi nahi izan zien, orduan, bere lana. “Argi nuen haiek proiektuarekin bat egin behar zutela aurrera jarraitzeko; bertzela, ez zuen zentzurik izanen”, erran du Nuñez Bakedanok. Ikusi, eta La Unicakoei gustatu zitzaien argazkilariak egindakoa. Aurrera egin zuen argazkilariak. Proiektua martxan zen.\nLehen argazki horiek ikusi zituztenean hasi ziren jokalariak argazkilariaren asmoa ulertzen. Zelaitik kanpoko errealitatea bilatzen zuela, batez ere. Talde bilakatzen dituen elementuak islatu nahi zituela, jokaldi zehatz bat edo partida bateko une jakin bat baino gehiago. Izan ere, La Unicako emakumeak ezagutu zituenean, “komunitate emozional bat” aurkitu zuen Nuñez Bakedanok; hamaika lezio eman dion komunitate sendo eta indartsua.\nIkasi eta ikusitako guztiaren artean, hala ere, bi auzi nabarmendu nahi izan ditu argazkilariak: “Batetik, proiektuak ekarri dizkidan bi haustura jarri nahi izan ditut mahai gainean; egungo gizarteak feminitateari buruz duen kontzeptuaren haustura da lehenengoa; ni neu hamaika estereotiporekin hurbildu nintzen La Unicako jokalariengana, eta denak apurtu dira; bigarren hausturak egungo kirolaren maskulinizazioa jarri nahi du agerian; emakumeak ikusezin bilakatzen dira kirolaren esparruan. Bertzetik, zintzo izan nahi dut, eta argi eta garbi erran bi Iruñea edo bi Nafarroa ezberdin ikusi ditudala La Unicako jokalarien komunitate berean”.\n“Bi Iruñea badira, bi Nafarroa”, berretsi du. “Zatiketa kulturala egon da, euskararekin lotutakoa. Orduak eman ditut jokalariei so, eta euripean ikusi ditut, bata bertzearen alde, bata bertzea babesten; Baztangoa eta Iruñeko Gaztelugibelekoa elkarrekin. Emakumeok ez zuten elkar ezagutu izanen errugbiak batu izan ez balitu; pentsatzeko hamaika moduk egiten dute bat taldean, baina haien artean ez dago mugarik. Lezio ederra da hori. Ni neu, Gaztelugibeleko Iruñe horretakoa naiz, euskaraz ez dakit, baina partidetan inor baino ozenago aritu naiz Neskak! oihukatzen. Ezberdintasunak guk jarri nahi ditugun tokian baino ez daude”.\nLa Unicako jokalariek inork baino hobeki dakite hamaika koloretako taldea osatzen dutela. Hamaika tokitakoak dira, hamaika adinetakoak. 16 urte ditu jokalaririk gazteenak; eta 40 zaharrenak. Ikasleak eta langileak aritzen dira elkarrekin. Eta zerk batzen ditu? errugbiak. Edo, hobeki erranda, kirol horrekiko duten konpromisoak.\n“Konpromiso hori zure egiten duzunean, zaila da taldea atzean uztea; finean, konpromiso horrekin lotuta dago dena, ez bakarrik zelaian gertatzen dena; taldea une oro osatzen dugu”, erran du Maialen Marturet jokalariak konpromiso horren atzean zer dagoen azaltzeko. Ultzamakoa da, taldeko bertze hainbat kide bezala. Astean bitan egiten dute bat Iruñean, entrenatzeko. Urrunagotik etortzen da Clara Liso, Ejea de los Caballeros herritik, hain zuzen ere (Aragoi, Espainia). “Ordu eta erdiko bidea dut; baina errugbiak merezi du”.\nLa Unicako jokalariekin bat egin baino lehen, Jose Lainez eta Concha Martinez dantzariekin lan egiteko aukera izan zuen Cristina Nuñez Bakedanok. Errugbi partidak ikusten hasi zenean ere, “nolabaiteko koreografia” sumatu zuen argazkilariak kirol horren atzean. “Hagitz estetikoa da”.\nErrugbian era guztietako gorputzek toki bat dutela nabarmendu du, halaber, Unicas lanaren egileak. “Azkarrak eta mantsoak, indartsuak eta biziak, kirolari bakoitzak badu bere egitekoa”. Argazkilariaren hitzak berretsi dituzte La Unicako jokalariek. “Benetako talde kirola da gurea; ez dago partida irabaz dezakeen izarrik”, erran du Ursuak.\nHorrek badu lotura, jokalariaren ustez, errugbian nagusi diren balioekin. “Ez dugu bertze hainbat kirolak duten arrakasta, eta, ondorioz, eutsi ahal izan diegu errugbiak betidanik izan dituen errespetuzko balio horiei; errespetuzko jarrerak nagusi dira haurren artean, bai eta helduen artean ere”, azaldu du La Unicakoak. Partida amaitzerakoan, adibidez, ilaran jarri eta bide egiten diote jokalariek aurkariari. Eta hirugarren zatia deiturikoan, bi taldeek egiten dute bat, elkar ezagutzeko, harremana sendotzeko.\nErrugbiaz gozatzen dute La Unicako jokalariek, eta agerikoak dira haien ahaleginaren emaitzak. Ohorezko Mailara igotzeko fasea jokatuko dute bihar eta etzi. Halere, gizartearen gehiengoarentzat ikusezina da haiek egiten duten lana. “Niri amorrua ematen dit; emakume gisa amorrua eragiten dit jendea egiten dugunaz ez ohartzea; jendearentzat futbola baino ez da existitzen, eta errugbia erabat baztertuta gelditzen da. Saiatzen ari gara eskoletan gure kirola mugitzen, baina zaila da”, salatu du Ane Zabalzak.\nBat, bi, hiru; bat, bi, hiru. Entrenamendua hasteko ordua da. Beren maila erakutsi nahi dute La Unicako jokalariek asteburuan. Kirolari langileak direla, eta onena emateko prest direla. “Gozatzera aterako gara zelaira; igotzea lortzen badugu, ikusiko dugu zer egin”, erran du Ainhoa Diaz kapitainak. Korrika egiten hasi da; ondoan ditu Urzua, Zabalza, Haizea Donamaria, Ana Mariñelarena, Ixiar eta Maddi Brako ahizpak, Maialen Marturet eta taldea osatzen duten gainerakoak. 35 dira denera. Jokalariak, emakumeak. Komunitate bat, kameraren objektiboaren jomugan.\nZazpigarrena, biziberritzeko »\n01st Jul | Albisteak, Ekonomia, Gizartea, Kirola, nafarroa |\t600\nEsaldi bera errepikatu zuten iruindar anitzek, duela bi aste, Osasunak Lehen Mailara itzultzea lortu eta gero. “Sanferminak aurreratu dira aurten”. Izan ere, Girona 0-1 mendean hartu eta gero, taldeko kideek zaleen omenaldi beroa jaso zuten, ekainaren 19an, Iruñeko Udaletxe plazan. Lepo bete zuten iruindarrek, hiriko besten hasiera iragartzen duen uztailaren 6ko txupinazoan gertatzen ohi den bezala. Sanferminek eta futbolak baino ez dute lortzen hori. Nafarroako Gobernuak eta Iruñeko Udalak egin zieten harrera Osasunako kideei, lehendabizi. Jokalarien eta zaleen pozak, halere, jokalariak Iruñeko herriko etxeko balkoira atera zirenean jo zuen goia. Zazpigarren igoera ospatu zuten denek, elkarrekin.\nTaldea biziberrituko duen igoera izanen dela uste eta espero dute zale anitzek. Aurtengo igoera testuinguru berezi batean gertatu baita. Izan ere, azken urte luzean zelaitik kanpoko gora-beherek baldintzatu dute Osasunaren ibilbidea: 1920. urtean sortu zenetik talde eredugarritzat jo izan dena, susmopean jarri dute azken hamasei hilabeteotako gertaerek, eta futbolaren alde iluna agerian gelditu da, Iruñean ere.\nOsasuna auziak 2015eko otsailean egin zuen eztanda epaitegietan, taldeko kudeatzaile ohi Angel Bizkaik partidak amarruz irabazteko hainbat akordioren berri eman eta gero. Orduan hasi zen Miguel Artxanko eta Patxi Izko presidente ohien gidaritzapean taldeko diruaren erabilera bidegabea gertatu ote den argitzeko ikerketa. Fermin Otamendi epaileak jarri zuen auzia martxan, eta oraindik ez da amaitu.\nEpaitegietako gorabeherek Osasunaren arazo ekonomikoekin egin dute bat azken hilabeteotan; taldearen etorkizuna arriskuan jartzeraino. Zentzu horretan, igoera lortu eta berehala, argi eta garbi mintzatu zen taldeko entrenatzaile Enrique Martin Monreal: “Ezin ditugu iraganeko hutsak berriro egin; ezin dugu ez daukagun dirua gastatu; hurrengo sasoian Bigarren Mailara jaisten ahal gara, berriz ere, eta, hala bada, ez da deus gertatuko”. Martin Monreal izanen da Osasunako entrenatzaile datorren denboraldian ere. 2015eko maiatzean ailegatu zen taldera, Osasuna auziak eztanda egin eta gero, eta zuzendaritzak baieztatu du jada karguari eutsiko diola hurrengo sasoian, Lehen Mailan.\n“Martinen proiektuarekin %100 egiten dugu bat”, berretsi du Osasunako presidente Luis Sabalzak. Sabalzak 2014ko abenduan hartu zuen talde gorritxoaren ardura bere esku. Igoera lortu eta gero, egungo taldearen oinarriari eusteko asmoa agertu du. Diruarena zaindu beharreko auzia dela badaki presidenteak, eragin dituen zorrei ere aurre egin behar baitie, oraindik ere, talde gorritxoak.\nKirolaren esparruko garaipenak ospatzeko garaia da, oraingoa, halere, Osasunako kideentzat, lehen taldearen igoera ez baita azken egunotako bakarra izan gorritxoentzat: Osasunako bigarren taldeak ere Bigarren B mailara igotzea lortu zuen, joan den igandean. Erronka berriak ditu Osasunak zelaian, bai eta zelaitik kanpo ere.\nGola heteropatriarkatuari »\n20th May | Aisialdia, Albisteak, Gizartea, Kirola, nafarroa |\t877\nKirol mundua esparru maskulinizatua da; gizonek egina, gizonentzat”. Hori da Iruñeko Bullerak talde transfeministak aldatu nahi duen errealitatea. Lehen urratsa egunotan eginen du: kirol jardunaldi transfeministak prestatu ditu Nafarroako hiriburuan, atzo hasi eta igandera arte. Gola sartu nahi diote Bullerakeko kideek heteropatriarkatuari, sistema horretaz harago zer erran eta zer egin badelako. “Erresistentziarako espazioak behar eta nahi ditugu”, erran dute antolatzaileek. Bertze hainbat arlotan bezala, baita kirolaren esparruan ere.\n1900. urtean parte hartu zuen emakume batek aurrenekoz Olinpiar Jokoetan. Charlotte Cooper tenislaria izan zen (Ingalaterra, 1870-1966). Ez zen lehian aritu, halere; erakustaldia egin zuen. Cooper hil eta urtebetera, 1967. urtean, Bostongo maratoian aritu zen emakume bat, lehendabiziko aldiz. Inizialekin eman zuen izena Katherine Switzerrek, berez emakumeek parte hartzea debekatua ez zuten arren, praktikan ez zietelako uzten korrika egiten. Laugarren kilometrora ailegatu zenean, hain zuzen ere, antolatzaileak Switzer ibilbidetik ateratzen saiatu ziren, baina aurrera egitea lortu, eta lasterketa bukatu zuen, lau ordu eta hogei minutuko markarekin. 1974an, New Yorkeko maratoia irabazi zuen, eta 1975ean, berriz, bigarren sailkatu zen Bostongoan.\nUrte horretan, emakume bat aurrenekoz ailegatu zen Everest mendiko gailurrera. Junko Tabei japoniarra izan zen emakume hori. Everestetik jaitsi zenean, inork ez zuen hark egindako lana nabarmendu. “Ama arduragabea” zela leporatu zioten sorterriko hedabideek, hilabete gutxiko bere haurra aitarekin gelditu zelako, ama mendian zen bitartean.\nEmakumeen parte hartzea ohikoa da, gaur egun, goi mailako kirolaren esparruan; horrek ez du erran nahi, hala ere, zer hobetu ez dagoenik. Helmuga, transfeminismoaren ikuspuntutik, urruti da, oraindik ere. Bullerak taldeko kideek argi erran dute: “Genero sistemak egituratzen du gizartea; kirolaren esparruan ere, emakumeok edota emakume gisa sozializatutatako pertsonak ikusezin bilakatzen gaituzte”.\nHedabideek egoera horretan betetzen duten rola jarri du mahai gainean Ainhoa Azurmendik. EHUko irakasleak gaur hartuko du parte Bullerak taldeak antolatutako jardunaldietan. Jardunaldi praktikoak izanen dira, neurri handi batean, baina teoriarako eta eztabaidarako tartea ere izanen dute. Heteropatriarkatua kirol munduan izenburupean, eztabaida saioa eskainiko du Azurmendik, hain zuzen, Lo Eizagirrerekin batera. Hedabideen arduraz, Azurmendik gogora ekarri du Carolina Marin badminton jokalari espainiarrari egunkari batean egindako elkarrizketa. “Izenburu gisa Eta bikotekidea ere badu jarri zuten!”, salatu du.\nKirola gizonezkoen parametroen arabera egituratuta dagoela azaldu du Azurmendik. “Haiena den mundutzat dute, eta zalantzan jartzen dituzte emakumeon gaitasunak. Erresistentziak badaude, hori delako gelditzen zaien azken muga, indarrarena. Kirola sortu zen gizonezkoen indarra erakusteko. Gizonek diote emakumeek ezin dutela haiek bezain on izan, baina argi izan behar dugu gizonen parametroekin neurtzen dela on hori”.\nGoi mailako kirolaren esparruan, arauek emakume eta gizon nor diren eta nor ez diren ere zehazten dutela erantsi du Azurmendik. “Estereotipoak apurtzeko ordua da”. Oraindik indar handia dute, ordea. Caster Semenya atleta hegoafrikarraren kasua jarri du mahai gainean. 2009an, Berlingo Munduko Txapelketan urrezko domina irabazi zuen. “Zalantzan jarri zuten haren sexualitatea, haren gorputzak ohi baino testosterona gehiago eragiten duelako, bai eta lortutako domina ere; sekulakoa da hori, eta beti emakumeei gertatzen zaie”.\nGizon-emakume binomio horren mugak gainditzen zailak dira. Kirolaren esparruan, gainera, ustez emakumeenak eta ustez gizonenak diren ezaugarriak indartzen ditu. “Kirolariek ere barneratzen dituzte presio sozial horiek. Boxeoan aritzen diren emakumeei, adibidez, gona jartzen diete. Zergatik? zalantzan ez jartzeko emakumeak direla, feminitatea gal ez dezaten”, erran du Azurmendik. Gizonen eta emakumeen ezaugarriak zeintzuk diren zehazteko orduan estereotipoak daude tartean. “Tradizioz ezarritako estereotipo horiek erreproduzitzen ditugu, behin eta berriz. Apurtu egin behar ditugu, ordea”.\nGizon-emakume binomioa da nagusi goi mailako kirolaren esparruan, baina sailkapen horretatik kanpo bertzelako errealitateak badirela nabarmendu du Ainhoa Azurmendik, eta, ondorioz, kontuan hartu beharko liratekeela. Bat egin du harekin Lo Eizagirrek. Azurmendirekin batera ariko da gaurko saioan. Eizagirrek bere esperientzia azaldu du. Surflaria da, eta goi mailan aritu da lehian, hainbat urtez. Uztea erabaki du, ordea. “Transexual maskulinoa naiz; lehian emakumeen artean aritu naiz beti; gizon gisa aritu nahiko banu, bi urtez egon beharko nuke hormonak hartzen; duela ez askora arte ebakuntza egin behar zen, gainera, lehiatu ahal izateko. Egoera horren aurrean, nik zer egiten nuen? Emakumeen artean lehiatu. Nork bere estrategiak bilatzen ditu aurrera egin ahal izateko; bizirik irauteko”.\nHalako egoerak eguneroko kontu dira goi mailako kirolaren esparruan, araudiek eta federazioek gaiari behar bezala eutsi ez badiote ere, oraindik ere. Baina lehiaketaren esparrutik kanpo ere, aisialdia betetzeko kirol jardueretan, bada gogoeta egiteko beharra. “Ni ez naiz hasi hormonak hartzen; igerilekura joaten naizenean, adibidez, emakumeen aldagelan sartzen naiz, eta arropa ahalik eta azkarrena kentzen dut, inork ezer esan ez dezan; egunerokotasunean badago hamaika zailtasun”, azaldu du Eizagirrek.\nAzurmendik bat egin du Eizagirrerekin, eta haurren artean ere zer teorizatu eta zer hausnartu badela nabarmendu du. Gakoa da, haren ustez, kirola gozatzeko egiten den jarduera bat dela. Ezin dela esparru hori sufritzeko espazio bilakatu. “Umeen artean ere esperientzia txarra izan dezake kirola egin nahi duen transexualak; gure identitatea lotzen da emakume edo gizon izateagatik gizarteak gutaz espero duen horrekin, baina haurrak definitzen ez direnean, edo transexualak direnean, oztopoak aurkitu ditzakete”. Azurmendik argi erran du sentiberago izan behar dugula halako egoeren inguruan, eta, batez ere, kirola jarduera gozagarri bilakatzeko hausnarketa egin, eta sor daitezkeen egoerak normalizatzeko neurriak proposatu.\nTalde mistoen gaia jarri du mahai gainean. Aisialdiaren esparruko kirol jarduera eta goi mailakoa bereizi ditu. Eta goi mailako kirolaren esparruan, emakumeek beren espazioa izatearen aldekoa da Azurmendi. “Indarra eta boterea ematen dio horrek emakumeari”. Lehiaketa ofizialetatik at, berriz, “alternatibak saiatu” behar direla gaineratu du.\nEizagirrek uste du, halaber, emakumeek kirolaren munduan bizi izan duten eta bizi duten bazterketari aurre egiteko garrantzitsua dela haien jarduera babestea eta bultzatzea. Surfaren munduan horretan ari da, Emakumea Surflari programaren bidez. Surfa ez da ageri Bullerak taldeak prestatutako egitarauan, baina bertze hamaika kirol jarduera probatzeko aukera izanen dute igandera arte parte hartzaileek: errugbia, aeroboxinga, herri kirolak, roller derby, eta abar. “Iaz, Valentzian egin zen halako esperientzia bat lehen aldiz; polita da kirola eroso eta askatasunean egitea”.\nProiektu batentzako tokia »\n18th Dec | Aisialdia, Albisteak, Euskara, Gizartea, Kirola, Kultura, nafarroa |\t871\nGaztetxe bat lau pareta baino ez lirateke, barruan egiten denagatik ez balitz. Ideia hori oinarri, edukiari eman nahi dio garrantzia Berpizten mugimenduak. Egitasmo bat prestatu du, gaztetxean martxan jartzeko. Txosten batean bildu ditu proiektu horren lerro nagusiak. Hauexek dira:\n“Diruan oinarritu beharrean pertsonengan oinarritutako planteamendu sozioekonomikoak” jarri nahi ditu martxan gaztetxeak, “perspektiba ekofeministatik” abiatuz, betiere.\nKultur arloan ere eragin nahi du guneak, “herri klaseetatik abiatuko den eredu sortzailea” eta “merkatuaren logikatik haragoko kultur proiektuak” bultzatuz.\nHarremanak sustatzeko gune ere bilakatu nahi dute gaztetxea, “komunitatean, elkartasunean eta elkarren ikasketan” oinarrituz. “Bazterketarik gabeko” eredu bat jarri dute mahai gainean.\n“Jendarte heteropatriarkalari aurre” egin eta “harremanak, ardurak eta funtzioak sexuagatik, generoagatik edo aukera sexualagatik baztertu gabe” sortzea da beste xedeetako bat. Emakumeak “ahalduntzeko” espazioa ere bilakatu nahi dute gaztetxea.\nGaztetxeak “euskalduna izan behar” duela uste dute gazteek, eta, “espazioan euskararen erabilera sustatzeaz” gain, haren “balio soziala mahai gainean jarri eta ezagutzen ez dutenen ikasketa prozesua erraztu” nahiko lukete.\n“Ekoizpen, kontsumo eta bizi ereduen inguruko” hausnarketa bultzatu nahi du gaztetxeak. Era berean, egitasmo “antiespezistak” sustatuko ditu.\nAlde Zaharreko auzokideen artean “nagusi den inkomunikazioari” aurre egin nahi dio gaztetxeak, eta “elkarren babeserako praktikak” sustatu. Ideia edo esperientzien “trukerako plaza” bilakatu nahi dute gaztetxea.\nAntolaketari dagokionez, “batzorde bidezko sistemaren eta horizontaltasunaren” alde jo dute kideek. Autoantolakuntzaren eta autogestioaren beharra nabarmendu dute.\n“Estatu polizialari” eta “errepresio judizialari” aurre egingo dion eremutzat jo dute gaztetxea, “inposizioa eta indarraren logika” baztertuko dituen lekutzat.\nIruñea “jatorriz eta kulturalki askotarikoa” dela jakinda, gaztetxea errealitate horren isla izatea nahiko lukete. “Aniztasun kulturala aberastasun gisara” ulertzen dute, “edozein eraso arrazista, xenofobo edo baztertzailearen aurrean antidotoa izan dadin”.\n“Adin guztietarako” espazioa osatu nahi dute. Garrantzia jarri dute ume eta nerabeen parte hartzean; zehaztu dute haien rola ezin dela “dekoraziora” mugatu. “Haiei eragiten dieten erabaki guztietan protagonista izan beharko lukete”.\nAndres Salaberri: «Garrantzitsuena da neskek jakitea pilota badela aukera bat» »\n16th Oct | Aisialdia, Albisteak, Gizartea, Kirola, Kultura, nafarroa |\t1476\nMaite Ruiz de Larramendi Eulateko pilotaria munduko onena izendatu zuten 2010eko Paueko (Okzitania)munduko txapelketan, baina inor gutxik ezagutzen du Nafarroan. Ez da askoz ezagunagoa Rosa Maria Flores mexikarra, nahiz eta 1992ko Bartzelonako Olinpiar Jokoetan urrezko domina irabazi. Abiapuntu hori hartu du Andres Salaberri zinemagileak (Iruñea, 1979, Daniel Burgirekin batera Las Pelotaris dokumentala zuzentzeko.\nNola hasi zen hau guztia?\n2014ko otsailean hasi zen, Daniel Burgi etorri zitzaidanean. Kazetaria izanda, erreportaje bat egina zuen Goizuetan, eta ohartu zen jendea oso harro zegoela pilota eskolako neskekin. Normalena litzateke herri horretan, eskuko txapeldun gizonak izanda, gizonak izatea erreferenteak, baina esaten zioten oso pozik zeudela neskekin. Niri asko interesatu zitzaidan gaia, Diario de Noticias-en ibilia nintzelako pilota kontuetan lanean. Beti izan dut harreman ona frontoiarekin, hor sortzen den giroarekin. Pentsatu genuen oso gai ona zela, eta hasi ginen irakurtzen ea zer zegoen egina. Eta ez zegoen horrenbeste.\nBazenuten, gainera, istorioa kontatzeko marko aproposa. 2014ko Mexikoko munduko pilota txapelketa, hain justu.\nHori da. Hemen Maite Ruiz de Larramendi zegoen, baina jendeak ez zuen ezagutzen. Harekin harremanetan jarri ginen. Daniel [Burgi] oso tipo mugitua da, eta oso ondo ibiltzen da Internetekin: milaka gauza aurkitzen du. Ikusi genuen gauza asko lotuta zeudela: Mexikon, Rosa Maria Flores pilotaria zegoen, gauza asko irabazi dituena, tartean Bartzelonako domina olinpikoa. Hori da Maite Ruiz de Larramendik ez duen bakarra. Hasi ginen ideia hori garatzen. Lehenbizi, Gernikara joan ginen, emakumeen eta euskal pilotaren inguruko erakusketara, eta han, Arantxa Peredarekin hitz eginez, informazio gehiago atera genuen. Hasieran, beraz, bi ginen, dirurik ez, eta ideia bat. Orduan, diru laguntzen deialdira aurkeztu ginen, eta lortu genuen lehenbiziko bultzada. Eta pentsatu genuen: “Mexikora goaz”. Gainera, garai bateko raketistak agertzen dira dokumentalean. Zaharrak dira, eta, beraz, testuingurua eta denbora hau zen; bestela, urte batzuk barru istorio hori desagertuko delako.\nLehen “bultzada” bai, baina askoz gehiago ez zenuten Mexikora joandakoan.\nBai, horrekin bidaia baino ezin genuen ordaindu. Jokin Pascualekin hitz egin genuen, eta haren ekoiztetxea, En buen sitio, sartu zen proiektuan. Istorio honekin ohartu gara jendeak interesa duela. Jende guztiak badu alaba, arreba, lehengusina edo izebaren bat pilotaria izan dena. Jokin Pascualekin ere halaxe gertatu zen; gaia interesgarria iruditu zitzaion, eta berak ere apustua egin zuen. Hala joan ginen Mexikora, jakin gabe nola bukatuko genuen, baina jakinda ezin genuela beste lau urte itxaron. Han izanda lortu genuen Nafarroako Gobernuaren laguntza, eta horri esker bukatu genuen proiektua.\nZuk ezagutzen al zenuen Maite Ruiz de Larramendi?\nNik banuen haren berri, baina ez nuen oroitzen.Ez zegoen asko idatzirik. Gogoan dut BERRIAko Imanol Magrok idatzi zuela emakume pilotariei buruzko erreportaje bat. Baneukan Ruiz de Larramendiren izena, baina ez neukan hari buruzko informazio guztia. Beraz, berarekin hitz egin genuen, ideia aurkezteko. Hasieran, ez zuen garbi ikusi serio ari ginen edo ez, baina ikusi zuen gure ikerketa egina genuela, eta bagenekiela zertaz ari ginen. Eta guretzat, horixe zen abiapuntua: guretzat ezezaguna zela. Eta guretzat ezezaguna izanda, Iruñekoak izanda eta ni gainera pilotan lanean ibilita… asko esan nahi du horrek. Eta hortik hasi ginen.\nZer aurkitu zenuten, bidean aurrera egin ahala?\nFutbolean, adibidez, haur askok Cristiano Ronaldo dute eredutzat, fama eta dirutza duelako. Hemen, emakume pilotarien kasuan, ez dago ez famarik, ez dirurik, ez deus. Horregatik esaten dugu hau benetakoa dela, egiazkoa, nabari delako egiten duten guztia pasioz egiten dutela. Hori jaso dugu dokumentalean. Hori da ikasi genuen politena. Beraz, errealitatea erakusten dugu. Askotan esan dugu gu ez gara ez pilotariak, ez emakumeak ere. Ez genuen film feminista bat egin nahi, ahalik eta objektiboen izan nahi genuen; errealitatea erakutsi eta kitto. Informazioa hartu eta erakutsi.\nKontua da errealitateak, berez, badakarrela salaketa.\nNoski, baina ez gara horretan sartzen. Filma ikusten duenak aterako du bere iritzia, eta, azkenean, iritziak beti doaz alde beretik.\nMezu positiboa helarazten du dokumentalak. Badago, beraz, esperantzarako arrazoirik?\nAurrestreinaldian Miguel Aristorena esan zidan [neskentzako pilota eskola du Etxarri Aranatzen]: “Agian Las Pelotaris 2 egin beharko duzue hamar urte barru, zer gertatu den azaltzeko”. Gauza asko aldatu daitezke hamar urtean. Baina garrantzitsuena da neskek jakitea pilotan jokatzea aukera bat dela. Eskoletan beti futbola eta beste kirol batzuek hartzen dute protagonismoa. Jakin dezatela pilota aukera bat dela, eta gero aukeratu dezatela jokatu nahi duten edo ez.\nProfesionaltasuna, ordea, urrun dago oraindik ere.\nProfesional izatea ez da lehentasuna haientzako. Haiek egiten dute gustuko dutelako. Kontua da neskak aritzea, eta geroz eta gehiago aritzea. Gizonezko pilotarien kasuan ere gehienak ez dira profesionalak. Babes handiagoa behar dute emakumeek; kitto. Nik ez dut daturik jakiteko zenbat diru mugitzen den, baina argi dago: futbolak edo beste kirolek hartzen dute diru gehiena. Maite Ruiz de Larramendik esaten zigun haiek ere pilotan behar dutela dirua, babesa eta interesa. Nahiko bakarrik sentitzen direla, eta ez dutela laguntza handirik jasotzen.\nJoan den astean egin zenuten filmaren aurrestreinaldia, Nafarroako Filmategian. Non ikusi ahal izango da hemendik aurrera?\nGuk badugu banatzaile bat, eta harekin mugituko dugu han-hemenka. Kontua da film labur bat izanda ez duela lekurik zine aretoetan. Beraz, festibaletara mugitu nahiko genuke, gaur egun hori baita film laburrak ikusteko modu bakarra. Eta aurrerantzean, gustatuko litzaiguke kultur etxe eta horrelakoetan aurkeztea, haiek nahi badute behintzat. Gustatuko litzaiguke jendeak film hau ikustea. Ez dugu gure armairuan utzi nahi, ikus dadila baizik.\nBaliteke gure mugetatik harago zabaltzea. Uste duzu gaiak berdin funtziona dezakeela beste toki batzuetan?\nGai unibertsala da, ziur, emakumeek bere lekua aurkitzeko arlo guztietan izan dituztelako trabak. Kasu honetan, pilotarena da testuingurua, baina pilotan ere herrialde askotan jokatzen dute. Guk beti esan dugu pilota exotikoa dela munduan—nahiz eta guk ezagutu—, baina unibertsala ere badela. Eta, aldi berean, neurri batean exotikoa da guretzat ere, emakume pilotarien gaia hemen ere ezezaguna delako.\nImanol Lapeña: «Euskara eta kirola lotzea da helburua» »\n25th Sep | Aisialdia, Albisteak, Astekoa, Euskara, Kirola, Kultura, nafarroa |\t674\nEuskararen aldeko aldarria presente izango da San Fermin Txikiko jaietan. Laugarren urtez, Euskaraz bizi nahi dut lelodun lasterketaren lekuko izango dira Alde Zaharreko kaleak, bihar goizean. Euskalgintzako taldeek abiatutako lasterketa da; prestatzeko, ordea, Imanol Lapeña (Iruñea, 1963) Hiru Herri atletismo taldeko kidearengana jo zuten orain lau urte. Iñaki Mendiorozekin batera, lasterketaren prestaketarako logistikaz arduratzen da urtero Lapeña.\nDioenez, lasterketaren aurreko egunetan izaten dute lan gehien. Finean, “ongi eraman behar dira gauza guztiak, egunean, dena ongi atera dadin”. Besteak beste, lasterketarako beharrezkoa den materiala lortzeaz arduratzen da, bai eta ibilbidea markatzeaz ere, adibidez. Eskarmentua du horretan, Iruñerriko bestelako kros eta lasterketen antolaketan ere ibilia baita.\n“Zerbait berezia egin nahi zelako” sortu zen 2012an euskararen aldeko lasterketa bat egiteko ideia. “Zerbait berezia, kirolarekin harremana izango zuena”. Izan ere, Lapeñak dioenez, “euskara eta kirola lotzea izan zen helburua lasterketa formatuan. Ez lehiatzeko, baizik eta parte hartzeko, eta, hala, egun eta festa polita sortzeko”. Data aukeratzerakoan, San Fermin Txikiko festekin batera egitea erabaki zuten, “jai giroan antolatzeko”. Eta bistan da asmatu zutela, “jendearen erantzuna eta sortutako giroa oso polita izaten delako”, Lapeñaren hitzetan.\nEuskararen aldeko aldarrikapenerako kirola aukeratu izana ez da kasualitatea, Hiru Herri taldeko kidearen ustez. Are gehiago, kirolean, eta bereziki atletismoan, euskararen erabilerako potentzial handia dagoela uste du: “Kirolarena beste mundu bat da. Agian orain arte ez gara ohartu mundu horretan euskara erabiltzeko zenbat aukera dauden. Iruñean asko dira atletismo taldeak, eta horietan dabiltzan asko dira euskaldunak”. Horretaz gain, lasterketaren moduko formatuak jendea erakartzeko izan dezakeen gaitasunaz mintzo da Lapeña: “Jendea erakartzeko aukera polita da. Jendea mugitzeko gauza erraza da korrika egitea”.\nErrezetak emaitza onak eman ditu orain arte. Aurretik egindako\nhiru lasterketetan “oso giro polita” sortu izan da, Lapeñaren hitzetan. Partaideen kopurua ere “poliki-poliki” gora doa, “bai helduen eta bai umeen lasterketetan ere”. Eta orain arte behintzat, eguraldiak lagundu izan du, eta “hori oso garrantzitsua da”.\nGuztira, 300 bat lagunek parte hartu ohi dute lasterketan. Ez da kopuru makala. Are gehiago, Euskaraz bizi nahi dut leloarekin Euskal Herriko beste hainbat herri eta hirietan egiten diren antzeko lasterketen artean, “jendetsuena” omen da Iruñekoa. Orain hiru urte, egun bakarrean egin ziren lasterketa horiek guztiak, 30 bat herritan. Orain, ordea, “hilabeteko epea” ematen zaie antolatzaileei, “herri bakoitzak hilabete horretan nahi duen data aukeratu dezan”.\nAniztuna izan ohi da euskararen aldeko Iruñeko lasterketan parte hartu ohi dutenen profila. Batetik, Lapeñak dioenez, “atleta onak izaten dira, Iruñerri ingurukoak, famosoak batzuk”. Horietako askok “entrenamendu modura” hartzen dute lasterketa. Antolatzaileak dioenez, Iruñerriko klub gehienetako —Lagunak, Ardoi, Pamplona Atletico, Ederki, Hiru Herri, Beste Iruñea, Berriozar…— kideak izaten dira lasterketan. Bestalde, krosa “oso herrikoia” dela dio Lapeñak, eta “edonork” parte har dezakeela. Aniztasun horrek egiten du lasterka “polita”.\nOrain arteko erantzunari eustea izango da, aurten ere, antolatzaileen helburua. Horretarako ondu dute bost kilometro inguruko ibilbidea. San Frantzisko plazatik abiatuko da, 10:30ean. Eslava, Kale Nagusia, Udaletxe plaza eta Santo Domingoko aldapa igaroko ditu, Arrotxapea zapaldu aurretik. Curtidoresko zubitik ibaia zeharkatu eta ertzetik ibiliko da, Vergel zubira iritsi arte. Arantzadira eginen du salto handik, eta inguru horretan buelta eman ostean Zumalakarregiko atetik igoko da berriro Alde Zaharrera. Karmen, Navarreria, Mercaderes, Txapitela, Gazteluko plaza eta San Nicolas kaleak igaroko ditu orduan, eta San Migel kaletik iritsiko da berriro San Frantzisko plazara, han bukatzeko. 09:00etan jarriko dituzte izena emateko mahaiak. Puntual izateko eskatzen die Lapeñak korrikalariei.\nHelduen lasterketaren ostean izango da haurrena, San Frantzisko plaza inguruko kaleetan. Aurten hiru talde osatuko dituzte antolatzaileek, adinaren arabera. Txikienek, 6 urtera arte, gurasoen eskuei helduta eginen dute lasterketa. 7 eta 9 urte bitartekoek haien lasterketa egiteko aukera izango dute, eta hortik gorakoei helduen lasterketan parte hartzeko aukera emango zaie, hala nahi badute. Dena bukatuta, zozketa eginen dute parte hartzaileen artean. Euskara eta kirola lotzeko aukera, bihar, edonoren eskura.


kutxateka.eus Kutxa Fundazioaren ekimena da; honek NIF-zka. G-20368593 du eta egoitza soziala Donostian: Garibai kalea, 22 – P.K. 20004.\nDatu pertsonalak babesteari buruzko abenduaren 13ko 15/1999 Lege Organikoan ezarritakoaren arabera, kutxateka.eus-ek jakinarazten dio Erabiltzaileari gune horretan jasotako datuak tratamendu automatizatua izaten dutela eta Kutxa Fundazioarena den eta horren ardurapean dagoen fitxategi batean sartzen direla.\nkutxateka.eus-ek baliabide tekniko egokiak ematen dizkio Erabiltzaileari, aldez aurretik Datuak Babesteko Politikari buruzko ohar hau irakurtzeko aukera izan dezan, era librean eta bere borondatez erabaki dezan eskatzen zaizkion datu pertsonalak eman nahi dituen edo ez, eta Kutxa Fundazioari baimena eman diezaion datu horien tratamendu automatizatua egiteko.\nBere datuak ematerakoan, datu horiek benetakoak direla adierazten du Erabiltzaileak, berak dakienaren arabera.\nDatu pertsonalak biltzearen eta horien tratamendu automatizatuaren helburuak honako hauek dira: batetik, ezarritako harremana mantentzea, Erabiltzaileak egiten dituen kontsultak argitzea, on-line erosketen kudeaketa, eta Erabiltzaileak une bakoitzean alta ematea erabakitzen dituen zerbitzuak ematea eta hobetzea.\nBestalde, datuak biltzeko unean baldintza hauek onartuz, Erabiltzaileak espresuki onartzen du emandako datuak kutxateka.eus-ek eta Kutxa Fundazioak erabiltzea, baita ere Kutxa taldeko beste erakunde eta fundazio batzuek, bere gizarte-ekintzaren barruan, eskaintzen dituzten produktuei eta zerbitzuei buruzko informazio teknikoa, eragilea eta komertziala bidaltzeko, ohiko baliabideak eta bitarteko elektronikoak erabiliz.\nTratamendu horiek, espresuki ezeztatzen direnean izan ezik, kontratu-harremanak bukatu edo iraungi ondoren ere egin ahal izango dira, baina lehen zehazturiko xede edo helburuetarako soil-soilik.\nErabiltzaileek aintzat hartuak dituzte eta egikaritu egin ditzakete eskuratzeko, zuzentzeko, deuseztatzeko eta aurka egiteko eskubideak, horretarako Kutxa Fundazioak bere webgunean ezarrita dituen kanalak erabil ditzakete, eta, nahi izanez gero, hemendik badute horietarako sarbidea.\nKutxa Fundazioak, bere aldetik, datu pertsonalak ezkutuan jaso eta horiek gordetzeko obligazioa betetzeko konpromisoa hartzen du bere gain; aipaturiko datuak aldatzea, galtzea, tratatzea edota horietara baimenik gabe sartzea galarazteko behar adina neurri hartuko ditu, betiere abenduaren 13ko 15/1999 Lege Organikoa, Datu Pertsonalak Babesten dituena, garatzeko erregelamenduak (abenduaren 21eko 1720/2007 Errege Dekretuaren bidez onartuak) ezartzen duenaren arabera.


Ibeas Hernández, Asier (21)Alonso Quesada, Santiago (14)Nistal Riobello, Raúl (8)... View MoreDepartamento (cas.)\nIngeniería de sistemas y automática (7)Matemática aplicada (1)Departamento (eus.)Elektrizitatea eta elektronika (84)Sistemen ingeniaritza eta automatika (7)Matematika aplikatua (1)SubjectMATHEMATICS, APPLIED (32)ANALYSIS (16)GEOMETRY AND TOPOLOGY (12)MODELING AND SIMULATION (10)... View MoreDate Issued2019 (4)2018 (2)2017 (3)2016 (1)2015 (7)2014 (10)2013 (8)2012 (6)2011 (7)2010 (8)Language(ISO)


280 - Wikipedia, entziklopedia askea.\nII.a • III.a • IV.a\n260(e)koa • 270(e)koa • 280(e)koa • 290(e)koa • 300(e)koa\n277 • 278 • 279 • 280 • 281 • 282 • 283\n-1564 – -1563\n5788 – 5789\n-4 – -3\n4040 – 4041\n342 BP – 341 BP\n353 BH – 352 BH\nArtikulu hau 280. urteari buruzkoa da, zenbakiari buruzkoaren bila bazabiltza, ikus Berrehun eta laurogei.\n280. urtea (CCLXXX) ostegunez hasitako bisurtea izan zen, Juliar egutegian. Garai hartan Antzinako Erromaren testuinguruan Messalla eta Gratoren Kontsulatuaren Urtea izena ematen zitzaion. Gutxiagotan, ordea, 1033 Ab urte condita. Erdi Aroaren hasieran hasi zen 280 urtea zenbaki horrekin izendatzen.\n1.1 Lekuaren arabera\n1.1.1 Antzinako Erroma\n1.2 Gaiaren arabera\n1.2.1 Zientzia eta arteak\nLekuaren arabera[aldatu | aldatu iturburu kodea]\nErromako usurpadore Prokulok matxinada hasi zuen Lugdunumen (Lyon) eta bere burua enperadore izendatu zuen.\nProbo enperadoreak Alanoak Asia Txikitik kanporatu zituen eta Galiako matxinada moztu zuen; Prokulo exekutatu zuen.\nGermaniarrek Rhineko Erromatar itsas-armada suntsitu zuten; Bonoso Colonia Agrippinan enperadore izendatu zuten.\nProbok Bonosoren armada garaitu zuen. Bonosok bere buruaz beste egin zuen. Bere familia ohorearekin tratatu zuten.\nJulio Saturnino, Siriako gobernadorea, Alexandrian zegoen Ekialdeko defentsaren arduradun. Enperadore deklaratu zuten eta Apameara joan zen. Probok hiria setiatu eta hil zuen.\nFrankoek behin eta berriro arriskuan jarri zuten Erromako lurraldea. Galiako hirietako harresiak sendotu zituzten.\nTuringiarrak, herri germaniar bat, Harz mendietan agertu ziren, Germanian.\nSima Yan enperadoreak Wu Erresumaren hegoaldeko aldea okupatu zuen eta Txinako Inperioa lege bakarraren pean batu zuen; Mendebaldeko Jin Dinastia sortu zuen. Hiru Erresumen garaiarekin amaituz, hiriburua Luoyang hiri aberatsa zen. Munduko hainbat lekutako enbaxadoreak hona iritsi ziren.\nSassandar Inperioko Bahram II.a erregeak mezulariak bidali zituen Erromara, erlazio baketsuak hasteko gogoz.\nGupta Inperioa sortu zen Indian (gutxi gora beherako data).\nGaiaren arabera[aldatu | aldatu iturburu kodea]\nZientzia eta arteak[aldatu | aldatu iturburu kodea]\nPappus Alexandriakoa matematikari greziarrak grabitate-zentroaren propietatea geometrikoki demostratu zuen.\nJurgi Kapadoziakoa, Erromako Inperioaren soldadua eta, beranduago, kristau martiria (edo 275)\nBonoso, Erromako usurpadore\nCen Hun, Wu Erresumako ministroa\nJulio Saturnino, Erromako usurpadore\nKang Senghui, monje budista eta itzultzailea\nMaharaja Sri-Gupta, Gupta dinastiakoa\nZhang Ti, Wu erresumako Erregearen Kantzilerra.\nOrriaren azken aldaketa: 31 abuztua 2020, 20:43.


Getxok erabakitzea erabaki | POR EL REFERENDUM / ERREFERENDUMAREN ALDE\n← Hanka sartzeko eskubidea\nLiteratur ekarpena Ekainaren 5ean Biotz Alai Plazan →\nJosé Allende, Josu Amezaga, Paula Amieva, Luciana Davies, Arantxaxu Garmendia, Begoña Garteizaurrekoa, Paul Laka, Maitane Nerekan, Nora Otxoa, Ina Robles, Hugo Salinas Eta Ibon Urgoiti.\nItzulpena behean-Traducción abajo\nFilosofo batek zioenez, ezin gara inoiz ibai berean bi aldiz bainatu, beti da-eta ibai ezberdina, tanta ezberdinek osatua. Filosofoari kasu egitera, ezberdina da beti Bizkaiko Zubiaren azpitik etengabe igarotzen den itsasadarra; ezberdina da beti Erromon behera datorren Gobela, eta ezberdina da beti Areetako hondartzatik Barinatxera zabaltzen den itsasoa. Ezberdinak gara.\n79.500 biztanle inguru gara Getxon, eta guretako bakoitza bakarra da. 79.500 tanta ezberdin, Kantauriko itsasbazter hau osatzen dugunok. Tanta bakoitzak bere ekarpena egiten du, elkarri lotuz eta modu bateko edo besteko osotasuna itxuratzeko denek berdin eraginez. Berebizikoak gara.\nGauza txikiek egiten gaituzte ezberdin, baita gauza handiek ere. Badago Portu Zaharrean, Areetan, Negurin, Algortan, Erromon edo Andra Marin jaio eta bertan hazi eta ikasi duena. Badago urrunetik, handik edo hemendik, etorri eta ja herri honetako parte dena ere. Batzuentzat hilabete amaiera amesgaiztoa da, beste batzuek amets gozoetan ematen dute bizitza. Euskaraz bizitzeko hautua egin duenik bada, baita gaztelaniaz egiten duena ere. Askotarikoak gara. Herri plurala da Getxo; heterogeneoetariko bat gure inguruan, seguru asko. Gizarte maila zein ideologia politiko guztiak bizi gara 11,89 kilometro koadrotan. Horrek elkarbizitza zaildu egiten du batzuetan, baita aberastu ere. Herri bereko bizilagun izatea da batzen gaituena. Ezberdinak, berebizikoak, askotarikoak eta pluralak gara.\nEuskal Herrian ere asko gara, eta iritzi ezberdinekoak zelango herria izan nahi dugun galdetuta. Zenbat eta iritzi ezberdin gehiago, orduan eta garrantzitsuagoa eta osasuntsuagoa da denon artean erabakitzea. Horregatik diogu herritarren garaia dela, gurea baita gure oraina eta etorkizuna gure artean erabakitzeko eskubidea.\nEta horretarako lehenengo urratsa, erabakitzea erabaki. Erabaki bat hartu beharko dela adostea eta erabakitzea. Horixe da Adostasunaren Plaza. Getxoko Gure Esku Dago herritarren ekimenak hamabi bizilagun mahai baten bueltan eseri gaitu, eta herriko elkarte eta taldeek egindako ekarpenak batera jarri eta adostasun puntura eramaten jardun gara. Bai eta lortu ere.\nEkainaren 5ean, Algortako Biotz Alai plaza Getxoko Adostasunaren Plaza izango da. Herritarrez beteko da. Getxoztarrez. Eta Erabakitzeko Eskubidearen gainean ezberdinen arteko adostasunetik jaiotako adierazpena entzun ahal izango dugu bertan. Gure herriaren aniztasunagatik, hain zuzen ere, balio berezia dauka Getxon lortutako adostasunak. Baina ekainaren 5ean zeu ere plazan egotea ezinbestekoa izango da adierazpen horrek indarra har dezan, zilegi izan dadin. Getxon ere ilusioa piztuko da.\nDECÍA un filósofo que nadie puede bañarse dos veces en el mismo río, pues diferentes son las gotas que lo forman. Si atendemos a su saber, concluiremos que siempre es otra la ría que transcurre por debajo del Puente Colgante, siempre es otro el Gobela al atravesar Romo y siempre es otro el mar que nos baña desde la playa de Las Arenas hasta Barinatxe. Somos diferentes.\nSomos alrededor de 79.500 vecinas y vecinos en Getxo y cada una de nosotras y de nosotros es único. 79.500 gotas de agua que formamos este trozo de mar, donde cada gota hace su aportación y, sumándose al resto, dibuja un conjunto, con una forma o con otra, en el que todas ellas tienen una misma participación. Somos singulares.\nSon las cosas pequeñas las que nos hacen diferentes, pero también las cosas grandes. Algunas y algunos hemos nacido y hemos crecido y aprendido en el Puerto Viejo, en Las Arenas, en Neguri, en Algorta, en Romo o en Andra Mari. Otras y otros hemos venido de lejos y ya somos también parte de este pueblo. Hay para quien llegar a fin de mes es una pesadilla, y también quienes disfrutan la vida haciendo realidad sus sueños. Hay quien ha decidido vivir en euskera, y también quien lo hace en castellano. Somos diversos.\nGetxo es un pueblo diverso; seguramente uno de los más heterogéneos de nuestro entorno. En 11,89 kilómetros cuadrados vivimos todas las clases sociales y todas las ideología políticas. Esto, a veces, dificulta la convivencia, pero también la enriquece. Nos une ser vecinas y vecinos de un mismo municipio. Somos diferentes, singulares, diversos y plurales.\nEn Euskal Herria también tenemos diferentes opiniones si se nos pregunta qué tipo de país queremos ser.\nCuánto mayor es el número de opiniones diferentes, más importante y saludable es decidir entre todas y todos. Por eso decimos que es la hora de la ciudadanía, porque es a nosotras y a nosotros a quienes corresponde el derecho a decidir nuestro futuro.\nY el primer paso para ello es decidir qué queremos decidir. Acordar que habrá que tomar una decisión y decidir.\nEso es la Plaza del Acuerdo. La iniciativa ciudadana Gure Esku Dago de Getxo nos ha sentado a doce getxotarras en torno a una mesa y nos ha pedido que pongamos en común las aportaciones realizadas por diferentes asociaciones y grupos del municipio y que intentemos llegar a un acuerdo. Y lo hemos conseguido.\nEl 5 de junio, la plaza Biotz Alai de Algorta será la Plaza del Acuerdo de Getxo. Se llenará de personas, de getxotarras. Y allí podremos escuchar la declaración sobre el Derecho a Decidir nacida del acuerdo entre diferentes. Un acuerdo que, atendiendo a la diversidad de nuestro pueblo, cobra especial valor. Pero para que esa declaración cobre fuerza, para que gane en legitimidad, es imprescindible que tú también estés en la plaza el 5 de junio.\nTambién en Getxo se ha encendido la ilusión.


Determinación del régimen de dedicación de la alcaldía-presidencia\nReferencia: BOTHA -2019-83-2276\nEn sesión ordinaria celebrada con fecha 3 de julio de 2019 se adoptó el siguiente particular de acuerdo:\n11. DETERMINACIÓN DEL RÉGIMEN DE DEDICACIÓN DE LA ALCALDÍA-PRESIDENCIA:\nExpone el alcalde que va a desarrollar el 50 por ciento de la jornada en el Ayuntamiento, y muestra su nómina de la empresa en la que trabaja, explicando que la propuesta es percibir la misma cantidad que tiene asignada en su empresa correspondiente al 50 por ciento.\nConsiderando lo dispuesto en el artículo 75 bis de la Ley 7/1985, de 2 de abril, reguladora de las Bases del Régimen Local, según la redacción dada por la Ley 27/2013, de 27 de diciembre, de racionalización y sostenibilidad de la Administración Local, y considerando lo dispuesto en los artículos 4 y 18 del Real Decreto-Ley 24/2018, de 21 de diciembre, por el que se aprueban medidas urgentes en materia de retribuciones en el ámbito del sector público, el límite máximo total que pueden percibir los miembros de las Corporaciones Locales por todos los conceptos retributivos y asistencias, es de 42.452,24 euros en Ayuntamientos entre 1000 y 5000 habitantes. Estas cuantías incluyen un aumento del 2,25 por ciento respecto de las vigentes a 31 de diciembre de 2018. Con efectos de 1 de julio de 2019 se aplicará otro 0,25 por ciento de incremento salarial vinculado a la evolución del PIB, de acuerdo con el artículo 3.dos del citado Real Decreto-Ley 24/2018.\nVISTA la Propuesta de Acuerdo de la Comisión de asuntos del pleno reunida con fecha 1 de julio de 2019.\nLa Corporación Municipal, por unanimidad de ocho miembros presentes, acuerda:\nPrimero. La alcaldía-presidencia realizará sus funciones en régimen de dedicación parcial, debiendo tener una presencia efectiva mínima en el Ayuntamiento del 50 por ciento de la jornada laboral.\nSegundo. El desempeño del cargo en régimen de dedicación parcial llevará aparejada una retribución de 17.600 euros brutos anuales; igualmente, implicará el alta en el régimen general de la Seguridad Social, debiendo asumir esta Corporación el pago de las cuotas empresariales que corresponda.\nTercero. La efectividad tanto del alta en el Régimen General de la Seguridad Social como de la asignación señalada retrotraerá sus efectos al día 15 de junio de 2019, fecha de toma de posesión efectiva como alcalde-presidente del Ayuntamiento de Legutio.\nCuarto. En todo caso, la percepción de la retribución señalada será incompatible con la de otras retribuciones con cargo a los presupuestos de las Administraciones Públicas y de los entes, organismos o empresas de ellas dependientes, así como el desarrollo de otras actividades, todo ello en los términos de la Ley 53/1984 de 26 de diciembre de Incompatibilidades del Personal al Servicio de las Administraciones Públicas.\nQuinto. Publicar en el BOTHA de forma íntegra el presente acuerdo, a los efectos de su general conocimiento, dada su trascendencia.\nEn Legutio, a 8 de julio de 2019\nCÉSAR FDEZ. DE GAMARRA EGURROLA\nAlkate-lehendakariaren dedikazio erregimena finkatzea\nErreferentzia: ALHAO -2019-83-2276\n2019ko uztailaren 3ko ohiko osoko bilkuran, erabaki hau hartu zen:\n11. ALKATE-LEHENDAKARIAREN DEDIKAZIO ERREGIMENA FINKATZEA:\nAlkateak azaldu du bere lanaldiaren ehuneko 50 Udaletxean egingo duela. Berak lan egiten duen enpresako nomina erakutsi du, eta proposatu du enpresa horretan jasotzen duen soldataren ehuneko 50en pareko ordainsaria jasotzea.\nKontuan izanik Toki Araubidearen Oinarriak arautzen dituen apirilaren 2ko 7/1985 Legearen 75 bis artikuluak dioena, Toki Administrazioaren Arrazionalizazio eta Iraunkortasunari buruzko abenduaren 27ko 27/2013 Legeak emandako idazkeran, eta kontuan izanik sektore publikoko ordainsarien arloko presako neurriak onesten dituen abenduaren 21eko 24/2018 Errege Lege Dekretuak 4. eta 18. artikuluetan ezarritakoa, 1000 eta 5000 biztanle artean dituzten Udaletan Toki Erakundeetako kideek gehienez ere 42.452,24 euro jaso ditzakete, guztira, kontzeptu eta asistentzia guztiengatik. Zenbateko horretan ehuneko 2,25eko igoera dago sartuta, 2018ko abenduaren 31n indarrean zeuden kopuruekiko. 2019ko uztailaren 1etik aurrerako ondorioekin, soldatari beste ehuneko 0,25 gehituko zaio BPGren bilakaerari lotuta, aipatu den 24/2018 Errege Lege Dekretuaren 3.bi artikuluaren arabera.\nIKUSIRIK udalbatzako Gaien Batzordeak 2019ko uztailaren 1eko bilkuran egindako erabaki proposamena.\nUdalbatzak, bilkurara bertaratutako zortzi kideen adostasunez, hau erabaki du:\nLehenengoa. Alkate-lehendakariak dedikazio partzialez beteko ditu bere eginkizunak, eta udalean egon beharko du, benetan eta gutxienez, lanaldiaren ehuneko 50ean.\nBigarrena. Kargua dedikazio partzialezbetetzeak urtean 17.600 euro gordineko ordainsaria ekarriko du; orobat ekarriko du alta ematea Gizarte Segurantzaren araubide orokorrean, eta Udalbatzak bere gain hartu beharko du dagozkion enpresa kuoten ordainketa.\nHirugarrena. Gizarte Segurantzaren araubide orokorrean alta emateak eta ezarritako ordainsariak 2019ko ekainaren 15etik izango dituzte ondorioak, egun horretan jabetu baitzen benetan Legutioko alkate-lehendakaria bere karguaz.\nLaugarrena. Edozein modutan, ordainsari horiek ez dira bateragarri administrazio publikoetako edo horien mendeko entitate, erakunde edo enpresetako aurrekontuen kontura ordaindutako beste batzuekin, ez eta beste zenbait jardunekin ere, hala xedatzen baitu abenduaren 26ko 53/1984 Legeak, Herri Administrazioetako Langileen Bateraezintasunei buruzkoak.\nBosgarrena. Erabaki hau osorik argitaratzeaALHAOn, guztiek horren berri jakin dezaten, duen garrantziaaintzat hartuta.\nLegutio, 2019ko uztailaren 8a


MANUAL,KUBOTA ENGINE TIER4-SPA | Carrus - Parts for your carts\nMANUAL,KUBOTA ENGINE TIER4-SPA\nPart No.: 103840301\nRSP price : € 93,20 excl. tax\nDescriptionMANUAL,KUBOTA ENGINE TIER4-SPA


Amaia Aldai, Emakume Master Cupeko Lau t'erdiko txapeldun (22-14)\nAmaia Aldaik irabazi du Emakume Master Cupeko Lau t'erdiko finala. Bizkaitarra 22 eta 14 nagusitu zaio Miriam Arrillaga gipuzkoarrari, Mungiako pilotalekuan jokatutako final handian 22 eta 14.\nPartida oso lehiatua izan da, eta biek argi eta garbi utzi dute sasoi onean iritsi direla finalera. Arrillagak ondo hasi du norgehiagoka, 2-0 aurretik jarrita, baina Aldaik binakoa egin du eta horren ostean amaiera arte beti aurretik izan da markagailuan.\nPartidak aurrera egin ahala, Aldai konfiantza hartzen joan da, baina alde handirik zabaldu gabe. Bi eta hiru tantoren arteko aldea izan da gehienetan. Momentu batean, Arrillaga 8 eta 9 hurbildu da, eta partida berdindu edo irauliko zuela eman du, baina ez da horrelakorik gertatu.\nAldai dimoztarrak ondo eutsi dio presioari eta partida bukaeran hautsi du, 12 eta 17 aurreratu denean. Hortik aurrerakoak errazagoak egin zaizkio, markagailuko aldeari eskereta azkenean 22 eta 14 nagusitu da.\nEnara Gaminde, hirugarren\nHirugarren eta laurgarren postuak erabakitzeko partidan, Enara Gaminde 14 urteko Laukiztarrak ezustean hartu du Olatz Arrillaga txapela irabazteko faboritoetako bat eta 22 eta 18 gailendu da.


Beiratseinladung 18. Mai 2010 | Alte Post\nHome » Mitbestimmung » Beirat\t» Beiratseinladung 18. Mai 2010\nBeiratseinladung 18. Mai 2010\n17. Mai 2010 Veröffentlicht von Carsten unter Beirat\nEinladung und Tagesordnung Beirat 18. Mai 2010\nDienstag den 18. Mai um 19.30 Uhr\nTagesordnung (Gesprächsleitung Yannick)\n· Scrubs Nacht\n· Yannick, Kev und Flo haben Bandvorschläge erarbeitet\n· Bandauswahl, Beschluss der „Wunsch Running Order“\n· Der Dienstplan weist noch Lücken auf\n· Aufbau der PA, Mischer für Samstag und Sonntag?\n· Kino am 25. Mai „Tödliches Kommando“\n· Gründung einer WM Gruppe – Projekt vom BWell\n· Sonderbeirat 27. Mai\n· Claus von Wagner 17. Juni\n· FK Special „Try Fading“ 18. Juni\n· Konzert 26. Juni\n· Neuigkeiten vom Umbau 1er Stock\n« Beiratsprotokoll vom 18. Mai 2010\nBeiratsprotokoll vom 4. Mai 2010 »


C$1,890+ RTN Flights from Bahrain to Windhoek Hosea Kutako | Skyscanner\nFind Cheap Flights from Bahrain to Windhoek Hosea Kutako\nFlight information Bahrain to Windhoek Hosea Kutako\nAverage flight time, total distance 6498 kilometers\nWhat is the best price for a roundtrip flight from Bahrain to Windhoek Hosea Kutako?\nThe best price found on Skyscanner for a flight from Bahrain to Windhoek Hosea Kutako is C$1,889. This was found by aggregating across different carriers and is the cheapest price for the whole month.\nHow long does it take to fly from Bahrain to Windhoek Hosea Kutako?\n11h 0min is the average flight time from Bahrain to Windhoek Hosea Kutako.\nHow many airlines fly non-stop from Bahrain to Windhoek Hosea Kutako?\nThere are no airlines that fly non-stop from Bahrain to Windhoek Hosea Kutako.\nFlights from Bahrain to Windhoek Hosea Kutako\nFinding the best flights from Bahrain to Windhoek Hosea Kutako is not always easy – especially when you are on a budget. To make it simple to find the best flight from Bahrain to Windhoek Hosea Kutako for your needs, whether that is the cheapest option available, or with your chosen airline, Skyscanner has designed a flight search with quick filters and sorting capabilities that make it easy to find, compare and contrast flight options and itineraries. Features include:\nGet Cheap Flights from Bahrain to Windhoek Hosea Kutako: Our Top Tips\nUsing our ’Best Time to Book’ tool to make sure that you are getting the best price on your flights from Bahrain to Windhoek Hosea Kutako\nEssential travel information: Bahrain to Windhoek Hosea Kutako\nThe distance between Bahrain and Windhoek Hosea Kutako\nThe time it takes to fly to Windhoek Hosea Kutako from Bahrain\nThe airlines with the cheapest flights from Bahrain to Windhoek Hosea Kutako\nThe airlines which fly direct to Windhoek Hosea Kutako from Bahrain.\nThe Skyscanner flight tracker: Monitor your flight status from Bahrain to Windhoek Hosea Kutako with our free app!\nWith the Skyscanner App you can get essential flight updates. We'll track your flight information and let you know the latest schedule information and any changes to information for your journey to Windhoek Hosea Kutako from Bahrain.\nFlights from Bahrain to Windhoek Hosea Kutako: Frequently Asked Questions\nHow can I find cheap flights from Bahrain to Windhoek Hosea Kutako?\nBe flexible and open to travelling during off-peak times like mid-week and later in the evenings or early mornings. Flights between Bahrain and Windhoek Hosea Kutako are likely to be cheaper during these times, as the cheapest flight fares are usually found outside of peak times. You can read more about finding cheap flights in our dedicated guide.\nWhen is the best time to book flights from Bahrain to Windhoek Hosea Kutako?\nThe best times to book flights are typically on Tuesday or Wednesday. Avoid booking flights from Bahrain to Windhoek Hosea Kutako on Fridays and Saturdays, as flight prices tend to fluctuate during those days. You can read more about the best time to book in our dedicated Best Time to Book guide.\nHow far in advance should I book my flight from Bahrain to Windhoek Hosea Kutako?


Bilduma - fourniermuseoa - web.araba.eus\nEzagutu munduan kartei buruzkoa baizik ez den museo apurrenetariko bat. Teknika, historia, artea, magia... museoak harrituko zaitu!\nMuseoaren historia Eraikina Erakusketa iraunkorra Bilduma Nabarmendutako piezak Maileguan dauden piezak Bisita birtuala\nBilduma - fourniermuseoa\nLa colección del Museo de Naipes EUS\nArabako Fournier Karta Museoko bilduma 1916an hasi zuen Félix Alfaro Fournierrek. Heraclio Fournier hil zenean, bere ilobak ordeztu zuen karta fabrikaren buru gisa, eta hura izan zen museo honen bildumaren sustatzailea. Haren bildumazaletasunak, kartagile gisa zeukan interes profesionalaz gainera, karta bilduma hastera bultzatu zuen, bere aitonak gorde zituen eta bilobak bulegoan aurkitu zituen XIX. mendeko bi karta sorta espainoletatik abiatuta.\nBilduma hainbat erosketa eta bildumazaleen eta norbanakoen dohaintzaren bitartez handituz joan zen. 1970. urtean enkante batean Thomas De La Rueren bilduma erosi izana garrantzi berezikoa izan zen. Bilduma hori ordura arte Londreseko British Museum museoan zegoen. Eskuratze horren bidez, Europan kontserbatzen diren karta zaharrenetakoen ale batzuk sartu ziren bilduman.\n1984an, Arabako Foru Aldundiak bilduma erosi zuen eta 1986tik aurrera Arabako Arte Ederren Museoko ikusgai jarri zuen zenbait aretotan. Horren ondoren, bildumaren funtsak ugarituz joan ziren eta, era berean, haientzako leku egokiago baten beharra ikusi zen. Hala, 1994az geroztik, Arabako Fournier Karta Museoko egoitza Bendaña jauregian dago.\nMundu osoko karta sortak gordetzen dira museoan. Ganjifak nabarmentzen dira, Indiako karta sortak, borobilak eta eskuz apaindutakoak kolore biziak erabiliz. Edo karta sorta japoniar delikatuak, hainbat jokotarako erabil daitezkeenak, bai eta olerkigintza ikasteko ere. Karta sorta txinatar eta pertsiarrak ere badaude, karta txiki-txikiak dituztenak; horrek urruneko lurretako karten jatorriari buruz pentsarazten digu. Karta sorta europarrek ere palo eta figura ugari dituzte; hala, konbinazio eta arau desberdinei jarraituz, makina bat jokotarako erabili daitezke.\nFuntsen zati handi bat Espainian Erdi Arotik gaurdaino fabrikatutako karta sortek ere osatzen dute. Horien artean, Fournier enpresakoak nabarmentzen dira, bai eta beste fabrikatzaile batzuenak ere (Durá, Comas, Roura, Guarro, Torras y Lleó, etab.).\nMuseoaren historia Eraikina Erakusketa iraunkorra Bilduma Nabarmendutako piezak Bisita birtuala Heraclio Fournier Zerbitzuak Audiogidak Maileguan dauden piezak\nJarduerei buruzko informazioa\nPie de página EUS\nARABAKO FOURNIER KARTA MUSEOA · BIBAT


Udako programazioa Chillida Leku museoan 2019. urtean: dantza, musika, yoga...\nDantza, musika, yoga eta gaueko bisitak, uda honetan Chillida Lekun\nHernaniko zentroak hainbat jarduera eskainiko ditu hurrengo hiletan. Lehenengoa “Erritu” Kukai dantza konpainiaren ikuskizuna izango da, ekainaren 21ean.\n"Erritu" dantza ikuskizunak abiatuko du programazioa. ©Zabalaga Leku. Donostia, VEGAP, 2019.\nChillida Lekuk kultura- eta hezkuntza-programazioa eskainiko du udan, eta dantzak, musikak, yogak eta beste hainbat diziplinak Hernaniko museoaren espazioak hartuko dituzte uztail, abuztu eta irailean, umeentzako ikastaro eta gaueko bisitez gain.\nEduardo Chillidak museoa sortzeko orduan buruan erabili zuen helburu eta filosofiari jarraituta, "Chillida Lekuren kultura programak elkarrizketak proposatu nahi ditu musikarekin, hutsunearekin, poesiarekin eta artistaren ibilbidean etengabe agertu ziren gainerako kontzeptuekin", zentroaren arduradunek esan dutenez.\nProgramazioaren ekitaldi nagusiak ostiralean bertan hasiko dira, hilaren 21ean; udako solstizioa ospatzeko, Kukai dantza konpainiak “Erritu” ikuskizuna aurkeztuko du, aire librean, Eduardo Chillidaren eskulturen eta zuhaitzen artean.\nGainera, uztailaren 6 eta 20rako (larunbatak) ume eta helduei bideratutako bisitak prestatu dituzte, eta uztail eta abuztuko ostegunetan (abuztuaren 15a izan ezik) gauez irekiko dute museoa, bisitaz gain bezeroei Lurra Cafeko terrazan afariak eskaintzeko.\nUztail eta abuztuko larunbatetan, gainera, Chillida Lekuk yoga eskolak prestatu ditu edozeinentzat (ez da aurretiaz esperientziarik izan behar), eta parte-hartzaileek “brunch osasungarri” bat hartuko dute klasea bukatutakoan.\nHalaber, abuztuaren 7an, asteazkenarekin, Sigma Project saxofoi-jotzaileen laukoteak (Alberto Chaves, Andres Gomis, Angel Soria eta Josetxo Silguero) kontzertua eskainiko du, eta Eduardo Chillidaren eta beste zenbait egileren testuak tartekatuko dituzte musikan.\nAzkenik, Beñat Achiary abeslari, musikari eta inprobisatzaileak itxiko du udako denboraldia Chillida Lekun, irailaren 4an, alboan Mathieu Mendizabal kantaria eta Haratago Julen Achiary semearen taldea izanik.


Bihar, eguena, da Antxintxika krosean izena emateko azken eguna - Debagoiena - Goiena.eus\nBihar, eguena, da Antxintxika krosean izena emateko azken eguna\nXabi Urzelai 2019-10-30 11:15\nZapatuan egingo dute Antxintxika krosaren 15. edizioa, Mikel Crespo memoriala. Antolatzaileek irteera puntuan 400 korrikalari espero dituzte, eta aurtengoak ere hainbat nobedade izango ditu, bereziki kirol egokituari dagokionean. Egunean bertan ezingo da izenik eman, eta bihar, eguena, da Internetez tramitea egiteko azken eguna, hemen.\nAntxintxika krosaren 15. edizioa –Mikel Crespo memoriala– aurkeztu zuten atzo antolateta taldeko lagunek: "Dagoeneko 23o lagunek eman dute izena, eta 400 laguneko langa gainditu gura dugu". Izena emateko 16 euro ordaindu behar dira (18 euro autobus zerbitzua erabili gura bada) eta autobus horiek Bergarako saihesbideko kurban hartu ahal izango dira, 15:00etan edo 15:30ean –furgoneta zerbitzua izango da Soraluzetik Bergarara motxilak eramateko–.\nHala, aurtengoa ere Mikel Crespo memoriala izango bada ere –debagoiendar azkarrenek Aretxabaletako gaztearen izena duen saria irabaziko dute– Antxintxikan taldekoek Anselmo Gomez eta Luismi Cano gogoan izango dituzte: "Bergararrak ziren biak, lasterketan parte hartutakoak, eta zoritxarrez jada ez daude gure artean. Hala, gogoan izango ditugu".\nLasterketa 16:30ean hasiko dute gurpildun aulkian lehiatuko direnek, eta 16:45ean abiatuko dira patinatzaileak. Korrikalariek, berriz, 17:00etan hasiko dute Antxintxika krosa: "Eta hor nobedadea da zortzi-bederatzi aulki berezi ekarriko dituztela urritasun funtzionala duten haurrekin korrika egin ahal izateko". Hain zuzen, Zure irrifarra, nire indarra ekimenak kolorea emango dio lasterketari, eta horiek korrikalariekin batera hasiko dute lasterketa.\nIbilbideari dagokionez, aurten aldaketa txikiak izango dira: "Soraluzetik Bergarara arteko zati osoa bidegorritik egingo dugu aurten, eta ez dugu beste urte batzuetan sartutako Arranoko zatitxo hori sartuko –Kruz gallastegi kalekoa–. Hor galtzen ditugun metroak Mekolalden irabaziko ditugu".\nBestalde, antolatzaileen eskaera da dortsalak denboraz hartzea, azken orduan jendea ez pilatzeko: "Zapatu goizean Bergarako plazan hartu ahal izango dira, eta 14:30ean hasita Soraluzen".


Hasiera Kultur proiektua Bloga Mediación Ez gaude ikusle haiengandik hain urrun\nEz gaude ikusle haiengandik hain urrun\nHIRU, BI, BAT... REC.\nLumiere anaien trena heltzen ikusi eta orduan hasi dira irribarreak. 120 urte inguruko aldearekin ikusten ditugun irudi isil eta iragankor hauei soinu banda jarri diete hilabete hauetan zehar REC. Zinema esperimentala lantegian parte hartu duten ikasleek: “Baina hau pelikula bat al da?”, “Ez dago istoriorik”, “Zergatik da pelikula hau horren garrantzitsua?”, “Pelikula honek 'Oscar'-a irabazi zuen?”, “Hau nik ere egin dezaket”, “Zergatik du halako kalitate eskasa?”… Galdera eta iritzi hauek gertatu dira saioetan, ahots gora beti, gainontzekoekin partekatzeko; hori baita, azken finean, zinemaren xarma: begiratzearen esperientzia partekatzea.pantaila beraren aurrean.\nL Arrivee d un train a La Ciotat, Auguste Lumière, Louis Lumière, Francia, 1895.\nTrena heltzen ikusi eta guztiek ez agian, baina askok gogorarazi dituzte irudi horiei beti lotu izan zaien (iada) mitoa, ziurrenik zinemari lotutako kondairarik handiena ez bada, zaharrena. Hala, 1895eko abenduaren 28an Pariseko kafe hartako sotoan gertatu zen lehen ordainpeko zinema- emanaldi publikoan, bildutako jendeak beldurtuta alde egin omen zuen trena gainera zetorrela sinistuta. Lehen aldiz ikusi zuen jende hark irudi dinamikoa horma batean, modu kolektiboan, eta esperientzia berri haren aurrean erantzuna kontrola ezina izan zen seguraski.\nHilabeteotan tren honen aurrean bildutako ikasleak euren eserlekuetatik altxatu ez badira ere, laster lortu izan dugu antzerako erreakzioa. Buñuel eta Dalik zuzendutako Un chien andalou filmeko eszena ezagunean Buñuelek berak begi bat mozten duenean ikusleen gehiengoak oihu egin du hilabeteotan zehar (iada zer zetorren bazekitenek, aldiz, begiak estaltzen zituzten, agian, euren begiei berbera ez gertatzeko edo). Irudi hauen bidez izandako erantzunak gogorazi die eta digu, agian ez gaudela trenarekin beldurtu ziren ikusleengandik hain urrun. Bi filmeek (egungo jendeak gure burmuinean dugun irudien zenbatekoa desberdina bada ere) gugan erreakzio bat eragin dute, eta hori da, azken finean, zinema esperimentalaren helburua: ikuslearengan zerbait sortzea eta honen rol aktiboa sustatzea.\nUn Chien Andalou, Luis Buñuel, Espainia, 1929.\nAsko dira emanaldian zehar irudiaren faltsutasuna (edo behintzat honek dituen muga eta ahalmenak) lantzen eta azalertazen dituzten lanak: Maya Deren, Jonak Mekas, Laida lertxundi, Chantal Akeman, Taka Iimura... bezalako zinegileen obretan, ispiluak, islak, panoramikak, zeuloidea, monitoreak, plano-sekuentziak... erabiliz, memoria, identitatea, erreproduktibilitate teknikoa, zahartzaroa, generoa... moduko gaiak jorratzen dira. Ibilbide labur baina heterodoxoa, zinema esperimentala anitza dela erakutsi eta gauza bat egiaztatzeko: zinema esperimentala ez denagatik identifikatzen dela; hots, ohiko zinema komertzial eta mainstreamaren inguruan gogoeta egin eta bere mekanismoak eta mugak azaldatzen dituen zinema dela, bere barnean pelikula oso desberdinak hartuz.\nAutoirudikapena izan da filmok emanaldi batean biltzeko erabili dugun irizpidea eta, horrela, ibilbide guztian zehar egungo youtube edo instagram bezalako plataformekin lotu ditugu adibideak, izan ere, gazteon iruditeria barnetik ezagutu eta zinema mota ezohiko honekin lotzea izan da asmoa.\n¿Quién eres?, Nuria Carrasco, Espainia, 2006.\nAitor Gametxo eta Ane Zamora\nArtista batzuk badatoz eta beste batzuk badoaz... baina laster itzultzeko


Oier Araolaza Arrieta - Wikipedia, entziklopedia askea.\nOier Araolaza Arrieta (Elgoibar, Gipuzkoa, 1972 - ) dantzari, kazetari, antropologo, idazle eta blogari gipuzkoarra da. Elgoibarren jaio arren, oso gazterik joan zen familiarekin Eibarrera eta hantxe bizi izan da.\nElgoibar, 1972 (47/48 urte)\ndantzaria, idazlea, antropologoa eta irrati-esataria\n3 Dantzaren komunikazioa\nEHUko Informazio Zientziek ikaste zuela paraktiketan ibili zen Eibarko ...eta kitto! aldizkarian, Euskadi Irratian, Radio Estudion, eta Euskal Telebistan. Kazetaritzako ikasketak bukatuta, ETBn eta Elhuyar-en lan egin zuen, Teknopolis telebista saioan eta Norteko Ferrokarrilla irratsaioan besteak beste. Azken urteotan dantzaren komunikazioan eta kudeaketan ari da buru-belarri. Sarean ere dinamikoa eta ezaguna da Araolaza, Eibar.org elkarteko kide hasiera-hasieratik, eta bertan dauka Dantzing izeneko bere blog pertsonala.\nElgoibarko Haritz dantza taldean 18 urterekin hasi zen dantzan eta zenbait urtez aritu zen taldean. Egun Eibarko Kezka dantza taldeko arduradun eta dantzari da, baina Donostiako Argia dantza taldean ere aritzen da. Dantza-eskolak eman ditu Dantzertin.\nDantzari buruzko dantzan.eus webguneko sortzaileetako bat izan zen, kudeatzaile eta editore lanetan aritzen da orain. Webgune horrekin lotuta dagoen Dantzan posta zerrendan animatzaile ere badabil.\nDantzaren inguruko zenbait liburu ere idatzi ditu. esate baterako, 2012an Etxepare Institutuak argitaratu zuen Euskal Dantza liburua.\nKazetaritzako ikasketak bukatuta historia eta antropologia ere ikasi zituen. Antroplogiako gradua bukatuta Musikologiako doktorego ikastaroak egin zituen Gasteizen, EHUn, Artearen Historiaren sailean. Soka-dantzaren inguruan ikerketak egiten ari da orain.\n↑ Tubia, Iker. «ZOKOTIK ARI DIRA DANTZAN» Berria . Noiz kontsultatua: 2017-09-10.\n↑ Araolaza, Oier. Dantzing — Eibar.ORG | Eibarko peoria. . Noiz kontsultatua: 2017-09-10.\n↑ Araolaza Arrieta, Oier. (2012). Euskal dantza. Etxepare Institutua, 1-84 or. ISBN 978-84-614-9756-0.\nDantzing, Oier Araolazaren bloga